Itzultzaileak mintzo: Mirentxu Larrañaga Sueskun\nurtarrila 30, 2015 @ Danele\nUrtarrilaren azken hondarrean ekarri dugu gure urteko lehen itzultzaile hizlaria: Mirentxu Larrañaga Sueskun. Dorothy Parkerren Hona hemen gu biok (Elkar/Alberdania, 2005) bilduma euskaratu zuelako ezagutzen genuen guk, eta etxeko lanak egin ostean jakin genuen beste bi literatur lan oso ezagun ere bazituela itzuliak (Pijama marradunaz jantzitako mutikoa –Alberdania, 2006– eta Peaceful soldadua–Alberdania, 2006–), ikus-entzunezkoen itzulpenean jarduna zela, eta BERRIA egunkarian itzultzailea eta zuzentzailea zebilela gaur egun. Abenduko egun euritsu batez izandako solalsaldiari esker deskubritu genituen beste mila kontu. Hortxe doazkizue, on egin!\nNola sartu zinen itzulpengintzaren munduan?\nTxikitatik sartu nintzen itzulpengintzan. Neure kasa itzuli nuen Marco marrazki bizidunen hasierako abestia, Zeruko Argiara bidali, eta argitaratu egin zidaten. Gero, bitxia da, ikus-entzunezkoak itzultzen ibilitakoa naiz, eta Marco itzultzen-egokitzen aritua. Halako batean, konturatu nintzen nire bertsioa ez zutela kontuan izan telebistarako [txantxatan]. Beti esaten da itzultzaileek kontuan izan behar dituztela aurretiko aldaerak, eta ea itzulita dagoen; ordu hartan, beste itzulpen bat erabili zuten, askoz ere hobea, dena aitortzera. Hala ere, grazia egin zidan. K2000 enpresarentzat jardun nuen azken urteetan izan zen, BERRIAn sartu baino lehen, eta azkenetako marrazki bizidunak Marcorenak izan ziren. Ez ziren nire kuttunenak, nik nahiago nituen Heidirenak, baina grazia egin zidan.\nBada, horrela hasi nintzen. Euskararen mundu honetan, Ikastolatik bertatik hasi ginen sartzen. Ondo irakurtzen omen genuen, eta orduan lotsarik ez neukanez… Neba eta beste baten batzuk aukeratu gintuzten euskaraz ikasteko kasete batzuk grabatzeko, katalanentzat. Antzerki-moduko batzuk grabatu genituen. Ez dakit orduan sartu ote zitzaidan euskararekiko kontzientzia, euskararen alde zerbait egin beharraren kontzientzia. Harrigarria iruditzen zait, oraindik ere, irakurtzen dudanean Zeruko Argia hilabetekarira bidali nuen gutun hura —ez dakit, 11 urterekin-edo—, umeentzako kantuek euskaraz egon behar zutela-eta neukan tema hura.\nArtean Ikastolan nenbilela eskaini ziguten Bostak bildumarakoak itzultzeko aukera. Biren artean hasi ginen, eta pare bat itzuli genituen. Gero, Azkoitian norbaitek eskatzen bazidan zerbait itzultzeko, bada, itzuli egiten nuen; Euskal Herrian, asko gara itzultzaileak, batzuk ofizialak eta besteak ez. Ondoren, Euskal Filologia ikasi nuen, eta Itzulpengintzako masterra sortu zen, eta hartan izena eman nuen. Hura bukatu ostean, Gipuzkoako Foru Aldundian jardun nuen uda batez —hiru hilabetean— administrazio-testuak itzultzen, eta, gero Bergarako arau subsidiarioak itzultzeko lehiaketa batean parte hartu nuen, eta, egiteko hura niri eman zidatenez, hartan ere jardun nuen. Hura amaitutakoan, K2000rekin eta ETBrekin lan egiteko ikastaro bat egin nuen, eta etxetik aritu nintzen etxetik itzulpenak egiten: marrazki bizidunak, dokumentalak, telesailak, filmak… Oso ondo pasatzen nuen. Donostiako Prentsa Bulegoarentzako itzulpenak ere egiten nituen aldi hartan. Eta, osterantzean, beti ibili izan naiz gai jakin batzuen inguruan: literatura, artea…\nAzkenik, lana gutxituz joan zen, eta orduantxe fortunatu zitzaidan BERRIAn itzultzaile-zuzentzaile aritzeko aukera, eta harrezkero hantxe nabil lanean.\nTartean, literatur itzulpenak ere egin dituzu.\nNik uste dut erreskadan etorri izan zaidala, bata bestearen atzetik. Eta gero, orain, halako batean…\nZenbat denbora daramazu BERRIAn?\nOtsailean, bost beteko ditut; 2007an sartu nintzen. Sasoitsu hartan bukatu zen literatur itzulpenen saltsa hori dena. Hain zuzen, lan egiteko modua oso diferentea da bietan ere. Aurreko lanak iraupen luzeagokoak ziren, nolabait esateko; egunkarian berehalakoa da ia dena. Itzulpenak garaiz bidaltzen badizkigute, astiroago ibiltzen gara; batzuetan, atzorakoak ez ezik hurrengo asterakoak ere izaten ditugu. Baina egunean bertan egin beharrekoak ere tokatzen dira. Orain, esan liteke langintza honen bi aldeetan nabilela aldi berean; berezkoak zaizkion horietan, nolabait. Nik esaten dut beti izan naizela oso pribilegiatua, maistra eta maisu oso onak eduki ditudalako. Hori erakutsi zidaten, norberaren jardunean ona den jendeaz inguratu beharra dagoela, horrela ikasten dela —txarra denak ere erakusten dizu, ordea, zer ez gaizki egin—.\nLiteratura Unibertsala sailaren barruan Dorothy Parkerren ipuin-bilduma bat euskaratu zenuen. Itzuli aurretik ezagutzen al zenuen egilea?\nNik Dorothy Parker ezagutzen nuen Koldo Mitxelenean zegoen ale oso fin bati esker, Una dama neoyorquina izenekoa. Gero, itzulpen-lehiaketarako deialdia egin zuten, eta pentsatu nuen jatorrizkoak hartzea, ikusteko ea zelan moldatzen nintzen. Neure buruari erronka jarri nion. Bi ipuinen laginak aurkeztu behar ziren, eta, ondo zetorkidanez —bolada hartan ez neukan-eta lan gehiegi—, gustura eta ilusio handiarekin aurkeztu nituen. Gerora jakin nuen benetan zein zen Dorothy Parker, eta bi hilabetean-edo egon nintzen shock-egoeran.\nBilduma emanda zetorren dagoeneko?\nBai, horrela zetorren dagoeneko. Berez, gehiago dira, baina dirua horretarako bakarrik zegoen, eta horiek itzuli behar ziren.\nDorothy Parkerrek ematen zidan errespetuaz gain, nire metodoa ere Stanislavski haren nahiko modukoa da. Halakoxea naiz, muturreraino sartzen naiz. Peaceful soldaduarenarekin ere hala ibili nintzen… Nolanahi ere, itzulpen diferenteak izan ziren, desberdina da ipuinak itzultzea edo eleberriak itzultzea; egia esateko, ipuin bakoitzean berriro hutsetik hasi behar duzu, eta berriz abantada hartzea kostatu egiten zitzaidan. Ipuinak somatizatu-edo egiten nituen, eta ez dakit hori oso ona den; ez dakit bete-betean asmatu nuen.\nKritika onak jaso zituen, ordea.\nOrain dela gutxi jakin nuen Uxue Alberdik aipatua zuela Ordiziako hizkera-edo erabili nuela. Izan, ni, azkoitiarra naiz, eta, neskame hark ez zuenez ondo-ondo hitz egiten, ez zituenez hitzak oso-osorik esaten —alderantziz, dena janda bezala hitz egiten zuenez—, saiatu nintzen guk azkoitiarrok egiten dugun moduan egiten, geuk ere hitz egiten baitugu pixka bat horrela. Beltz bat Azkoitiko hizkeran!, ez dakit oso ondo asmatua dagoen, baina zerbait egin beharra neukan. Erregistroen kontua hain da bihurria, ñibirri-ñabarra.\nKoro Navarrori Senez aldizkarian irakurri berri diot berak egiten duen ariketa bat dela lehengo itzulpenak begiratzea, ikasteko. Eta deitu zenidatenetik bueltaka izan dut buruan, baina erreparoa ematen dit, orain dakidanarekin eta lehen ez nekienarekin liburuak berriro begiratzea. Hala ere, konturatu naiz uste baino gehiagotan ireki ditudala liburuak eta zuzenketak eginak dizkiedala. Kontraesan eta guzti, asko gustatzen zait, esate baterako, orain Urrezko Bibliotekarekin egiten ari direna; Lorategiko Festa eta Harrotasuna eta aurrejuzkuak liburuen ale zaharra eta berria dauzkat, eta gustatzen zait begiratzea nola moldatu dituzten; azkenean, berez, ez dituzte askorik aldatu, oro har ongi iraun dutelako urteen joanean —erabaki batzuk gorabehera—. Ariketa oso interesgarria da, aspaldi egindako itzulpenak begiratzea; beti topatzen duzu lehen ikusi ez zenuen zerbait.\nZenbat denbora eman zenuen Parkerrena itzultzen?\nIrailean esleitu zidaten itzulgaia, eta ekainerako entregatu behar nuen. Orrialde-kopuruaren araberakoa izaten da epea, eta, beraz, tarte laburra zen, urtebete eskas. Zorionez, Eskarne Mujika izan nuen zuzentzaile. Hura itzuli nuenean oso ausart (eta aske) aritu nintzen. Noski, lehiaketarako bi ipuinak hobeto zeuden, denbora gehiago izan bainuen, baina gero Eskarne Mujikak lan handia hartu zuen nirekin. Ordura arte nik inori ikasi gabekoak edo inork niri irakatsi gabekoak erakutsi zizkidan. Berez, itzultzaileek eta zuzentzaileek elkarlanean aritu behar dute. Zuzentzaileek, askotan, begiak irekiarazten dizkigute. Ez dago bakarlanik; ezinbestekoak dira elkarrekiko, batak berekin dakar bestea. Kazetariekin, askotan hori gertatzen da. Nik sumatzen dut batzuk ez direla konturatzen zer-nolako luxua den zuzentzailea esku-eskura edukitzea —are gehiago, Irene Arrarats izatea Euskara Zerbitzuko buru—; badakit zer diodan, urteak eman ditut-eta etxe zuloko bakardadean galduta. Asko eskertzen da; niretzat, oso garrantzitsua da zuzentzaileen lana, izugarri ikasten da. Lehenago esan dudan bezala, oso jende ona izan dut inguruan, oso ondo jantzia eta erakustaile bikaina. Ikus-entzunezkoetan ere bagenuen zuzentzailea, Beatriz Zabalondo, eta harengandik ere asko ikasi nuen.\nZerbait zuzentzen dizutenean, lehenengo, amorrua ematen dizu, hain zuzen, lehenago ez ikusi izanak hor zegoen kontu bat. Baina ikusten duzunean, jabetzen zarenean, orduan ikaragarri nabarmena iruditzen zaizu, eta izugarrizko lasaitua ematen dizu jakiteak aurrerantzean zentzatzeko aukera izango duzula. Gero, badugu joera akats berberak aldian-adian errepikatzekoa, baina tira.\nIratxe Retolazak eta Inma Erreak aipatzen dute euskarazko itzulpenak Parkerren freskotasuna gordetzen duela. Horri eustea izan zen zailenetakoa?\nHaren hizkuntza-ekonomiara errenditzea izan zen konturik zailena. Askotan esana zuen hizkuntza dela dosi txikietan erabili beharreko tresna bat, edo, hobeto esanda, dosi egoki eta doietan baliatzekoa. Egileak adierazi nahi duen hori berori adieraztea, horixe da zailena, eta, gero, estiloari eusten badiozu, hori areena da, gailurraren gailurra.\nErregistroaren kontuan zerbait aldatuko zenuke gaur egun?\nElkarrizketa honetara etorri aurretik, horixe begiratzen aritu naiz, eta uste dut motz geratu nintzela. Ausartu nintzen pixka bat janda ipintzen pertsonaia beltz haren berbaldia, baina, orain, agian, naturalago-edo ipiniko nuke. Konturatu naiz janda bezala adierazi nahi izan dudana ez dudala oso-osorik horrela egin, alegia, ez dudala azken muturreraino eraman, jan nituela gauzak baina erdibidean geratu nintzela. Naturalago diodanean, esan nahi dut areago ekarriko nukeela Azkoitiko hizkerara. Gaur egun, ez dakit modan dagoen, baina esango nuke onartuago dagoela horrelakoak sartzea.\nGogoan dut frantsesezko eta gaztelaniazko aldaerak eskura izan nituela, arazorik handieneko pasarteak begiratzeko eta, oro har, guztiak elkarrekin alderatzeko. Sarritan ikusi izan dut gaztelaniazko itzulpenetan badutela ohitura —ausardia— arazoren bat ageri duten pasarteak kentzekoa. Eta konturatu nintzen hartan ere bazirela horrelako kasu batzuk.\nItzulpen-prozesuari buruz zerbait gehiago esango zenuke?\nBada, itzultzen hasi aurretik, lehenengo, gustatzen zait hartu eta lasai irakurtzea, bi edo hiru aldiz irakurtzea, eta, behin istorioan sartzen naizenean —buruz-edo badakidanean—, orduan hastea itzultzen. Egileari buruzkoak, biografiak eta abarrak ere irakurtzen ditut; badakizu, ahalik eta neureena egitearren. Itzuli beharreko horiek grabatuta baldin badaude, gustatzen zait horiek entzutea, aparte zein irakurri ahala; ikus-entzunezkoekin horretara ohituta nengoelako-edo. Eta zortea izan dut, itzulgai izan ditudanetan bazeudelako; oso ondo dator erritmoa kontrolatzeko. Dorothy Parkerrenak, hala ere, gerora topatu nituen; oraindik ez dut eten egile horrekiko zilbor-hestea.\nPeaceful soldadua itzuli zenuen hurrengo.\nBai. Eskaini zidatenean, lehenengo, irakurri egin nuen —aktoreek gidoiarekin egiten duten moduan—, ezer erantzuterako, eta baiezkoa eman nien. Ez zegoen gaztelaniara ekarria. Batzuetan, gaztelania denez gertuen daukazuna, uste duzu ona dela hor eskura edukitzea, horretara jo ahal izateko, baina ez du zertan. Kasu horretan, ez zegoen gaztelaniaratua, eta italierazkoa eta frantsesezkoa erabili nituen.\nKartzelan heriotzara kondenatua dagoen bati buruzkoa zen; erail aurreko azken ordu horiek kontatzen ditu Michael Morpurgo idazleak, atzerako kontu baten modura gogora ekartzen ditu pertsonaia nagusiak anaiarekin pasatutako garaiak. Gerrako kontakizunen kasuan, ez nintzen Parkerrekin bezala ibili, eta oraindik ez naiz joan eleberriak kokatuta zeuden tokietara. Hala ere, itzulpen horrekin ere lubakian oso sartuta ibili nintzen, hondo-hondoraino. Hizkuntzaren aldetik, zailena izan zen txilin-dei moduko errepikak zeudela eleberri osoan. Eta baliagarri izango zirenak aurkitzeak eman zizkidan buruhauste handienak.\nPijama marradunaren istorioa ere gerra-kontuez ari da.\nBai, hura ondoren etorri zen, eta, azkenean, pixka bat ahitu ere egin nintzen biekin.\nUrte asko daramazu literatur lanik itzuli gabe.\nJendaurreko euskarrietan argitaratu gabe, bai; euskaratuak ditut, ordea, Raquel Díaz de Regueraren ipuin bat (Gosalaurreko muxua), Olga Guiraoren kontakizun bat (Emakume zahar biluzi bat bezain) eta Miren Alberdiren beste bat (Postal de Navidad). Kontua da itzuli beharrak dakarren adrenalina-puntu hori egunkariko berehalakotasun horrek ematen didala; lehen ere esan dudan bezala, oso diferentea da hango lan egiteko modua. Ohituxe naiz motzean aritzera eta luzean aritzeak bertigo pixka bat ere ematen dit; baina, ez dut etsi, eta, bide luzeko antxintxikalaria naizenez, handik gutxira gaur…\nItzuli zenituenak, ordea, denak oso segidan itzuli zenituen. Garai hartan horretan bakarrik ari zinen?\nBatetik, ikus-entzunezkoekin ari nintzen. Bestetik, tartean sartu zen Parkerrena, eta, gero, Diario Vasco-k garai hartan ateratzen zuen gehigarri bat, Zabalik, eta hura ere zuzentzen ibili nintzen, lau hilabetean; arratsaldez aritzen nintzen han. Hurrengo, EHUko Euskara Zerbitzuan jardun nuen, irakasleen testuak-eta orrazten, besteak beste, Juan Garzia Garmendiaren eta Juan Kruz Igerabideren gerizpean. Badirudi urrats guztiek zuzentzaile-lanetara bideratuko nindutela. Haien ondoren harrapatu ninduen soldaduarenak; ingelesezkoa irakurri, eta onartu egin nuen. Bai, hainbat gauzatan nenbilen aldi berean.\nIkus-entzunezkoetan ere ibilia zara.\nHala da; hamar bat urtean ibili nintzen horretan, bikoiztaileentzako testuak itzultzen eta egokitzen, eta, tarteka, bestelako itzulpen batzuk ere egiten nituen. K2000rentzat, gehienbat, marrazki bizidunak eta dokumentalak itzultzen eta egokitzen aritu nintzen. Bai eta pare bat film ere: Anaconda eta Oxígeno; horietako bat ziztu bizian itzuli behar izan nuen. Batzuetan, ondo dator entregatzeko epea urrutiegi ez egotea; egiatan, sekula ez da urrutiegi egoten, beti iristen delako azkar, baina batzuetan ez dator gaizki zeure buruari presio pixka bat egitea.\nBideokaseteak bidaltzen zizkiguten, bai eta haiei zegozkien gidoiak ere, eta guztia itzulita eta egokituta bidali behar izaten genien. Berez, hiru lan ziren: take-tan banatzea —alegia, bikoiztaileak esateko moduko sekuentzietan—, itzultzea eta egokitzea. Marrazki bizidunetan, adibidez, abesti asko moldatu behar izan nituen; eta, ni, poz-pozik.\nBikoizketaren aferaz zer uste duzu?\nNi horretan bat nator Koro Navarrorekin. Uste dut denetarik egon behar duela: bikoiztuak, jatorrizko bertsioan emanak eta azpidatzitakoak. Batzuei ez zaie gustatzen filmak eta dena delakoak bikoiztuta entzutea; beste batzuek, berriz, nahiago dute jatorrizkoan entzutea. Jende askok ikusten ditu futbol-partidak telebistari bolumena kenduta eta irratia ozen ipinita, edota hotsik batere gabe. Niri ondo iruditzen zait, baterako zein besterako aukera izatea. Lastima da, baina ni neu ez naiz sekula aritu azpidatziak jartzen. Bikoizketak baditu bere berezitasunak: hizketaldiak laburtu beharra, ezpainen mugimenduari egokitu beharra… Marrazki bizidunetan, ordea, ezpainena ez da hainbesteko arazoa. Gogoan dut nola behin bideo bateko pertsonaiak alemanez mintzo ziren, azpidatziak frantsesez zetozen eta gidoiak ingelesez bidali zizkiguten; ariketa ezinago aberasgarria izan zen —telebista-kate frantsesetan ere bat noiznahi treba daiteke frantsesez diotena eta ingelesez azpidatzia datorrena euskarara ekartzen—.\nEz duzu literatura itzultzeko minik? Zer itzuliko zenuke gustura?\nBarruko harra baretzeko, egile kuttunak emeki itzultzen hastea onena: Dorothy Parkerren lan gehiago; baita gero eta ezagunagoak egiten ari zaizkigun egileenak ere: Virginia Woolf, Sylvia Plath, Djuna Barnes, Lydia Davis, Grace Paley, Siri Hustvedt, Miranda July… Hainbeste dago itzultzeko, eta hain denbora gutxi ezertarako.\nTags: Itzultzaileak m, Mirentxu Larrañaga\nOne Comment → “Itzultzaileak mintzo: Mirentxu Larrañaga Sueskun”\nPla-zer-hu-tsa. Oso interesgarria.\nMila esker elkarrizketatuari eta elkarrizketatzaileari.


Txakurrari eguzkitako betaurrekoak jarri behar dizkiot? — Gaztezulo\nTxakurrari eguzkitako betaurrekoak jarri behar dizkiot? Maskotak badituzu, ziur zure buruari galdera hauek egin dizkiozula. Hemen erantzunak: https://www.gaztezulo.eus/albisteak/txakurrari-eguzkitako-betaurrekoak-jarri-behar-dizkiot https://www.gaztezulo.eus/albisteak/txakurrari-eguzkitako-betaurrekoak-jarri-behar-dizkiot/@@download/image/can-cats-eat-dog-food-header.jpg\nMaskotak badituzu, ziur zure buruari galdera hauek egin dizkiozula. Hemen erantzunak:\nEtxeko animaliekin bizitzea ez da beti erraza edo idilikoa; beharrak dituzte, denok bezala, eta beren osasuna zaintzerako orduan, askotan ez ditugu gauzak zuzen egiten, informazio faltagatik. Jarraian, maskotak ditugunok gure buruari egin dizkiogun galdera ohikoenen erantzunak topatuko dituzue:\nTxakurrek ikusten al dute telebista? Segunduko 70 irudi ikusi behar dituzte pantaila batean gertatzen dena ulertzeko, eta HD telebistek segunduko 100 irudi baino gehiago eskaintzen dituztenek, txakurrek ikusi dezakete bertan emititzen dena, mundu erreala bezainbeste. Hala, teknologia berriei esker bai, txakurrek telebista ikusi dezakete. Hain zuzen, AEBetan txakurrei bereziki bideratutako kateak daude, Dogtv kasu.\nTxakurrei betaurrekoak jartzen zaizkie? Harrigarria bada ere, kasu batzuetan beharrezkoa izan daiteke. Animaliek, gure antzera, badituzte ikusmen arazoak izan ditzakete. Adibidez, artzai txakur alemaniarrek azaleko queratitis kronikoa izan ohi dute, fotofobia patologia mota bat. Bestetan, zauriak babesteko edota bestelako gaixotasunak zuzentzeko. Dena den, eguzkitako betaurrekoak SOILIK arazoren bat duten txakurrek behar dituzte, besterik ez.\nGuk erabiltzen dugun xaboiarekin garbitu ditzakegu? Ez eta ez. Oso garrantzitsua da beren azaleko PHarentzat egokia den xaboia erabiltzea. Gizakiok PH azidoa daukagu (5.5) eta txakurrek aldiz, (6.5 eta 7.5 bitarte). Gainera, ez dute guk bezainbeste garbitzeko beharrik; hilabetean behin nahikoa dute.\nKatua desparasitatu behar dut etxetik irteten ez bada ere? Bai, beti! Katua ez da etxetik aterako, baina gu etengabe gaude sartu eta irten. Gainera, katuek badute balkoi eta leihoetara iristeko gaitasuna, non usoekin kontaktua izan dezaketen.\nTxakurrek izan dezakete glutenarekiko intolerantzia? Bai, eta oso komuna da. Ematen dizkiegun pentsuen 45% eta 75% karbohidratoak dira, baina naturan ez dute %15 baino gehiago jaten.\nZeintzuk dira debekatutako jakiak? Txakurrek ezin dute guk jaten dugun guzti-guztia jan. Badira haientzat kaltegarriak eta arriskutsuak diren jakiak, hala nola, esnea, mahats eta mahats lehorrak, txokolatea (teobrominaregatik toxikoa da), azukredun elikagaiak, ahuakatea eta Macadamiako intxaurrak.\nHortzak garbitu behar dituzte? Hobeto esanda, guk garbitu behar dizkiegu noizbehinka, sarroa ekiditeko. Bestela, luzarora gingivitis eta periodontitis sufritzeko arriskua dute. Baina kontuz; hortzetako pasta berezia behar dute.\nGure medikamentuak hartu ditzakete? Paracetamol, ibuprofeno eta antzekoak libreki ematea arriskutsua izan daiteke, ez dakigulako ze dosi den egokia beraientzat. Beraz, albaitariari galdetu BETI.\nTxakurtegi batetik hartutako txakur heldu bati berrirakatsi diezaiokegu? BAI! Txakurrek iragana ahaztu eta ohitura berriak bereganatzeko gaitasuna dute, eta hasierako beldur, eta jarrera txarrak pixkanaka alboratu ditzakete irakasle egokiarekin. Ez etsi, eta arazoak badituzue, jo irakasle profesional batengana.


‘Autopsiak’ erakusketa irekiko dute larunbatean Beran - Bortziriak - 2021-10-16 - Erran.eus\n‘Autopsiak’ erakusketa irekiko dute larunbatean Beran\nTtipi-Ttapa 2021-10-14 18:00\nLarunbatean hasi, eta abenduaren 19ra arte Asier Gogorzaren Autopsiak argazki erakusketa egonen da ikusgai Berako Labiaga ikastolako Areto Nagusian. Erakusketa larunbat eta igandetan egonen da ikusgai 16:00 eta 20:00ak bitartean. Larunbatean inaguratuko dute eta ekitaldi xume bat egingo dute erakusketa irekitzeko.\nBortz argazki multzok osatzen dute Autopsia erakusketa: Jendez hustu diren herriak, leiho itsuak, Berako bordak, Portugalgo tren geltokiak eta lerroak, Okabeko mairubaratzetan egindako argazkiak. Argazki guztiek erakusten dute denbora batean bizi-bizirik zeuden paisaiak hil-hurren edo erabat hilik ailegatu direla gure garaietaraino.\nPortugalgo hainbat geltoki hutsetako argazkiak.\nAntolatzaileen hitzetan, «argazkilaria forense begiekin hurbildu da paisaia hoietara, bertara joan, bere begiz ikusi, benetan hilik ote dauden egiaztatu eta heriotzaren kausei buruzko zantzuak biltzeko».\nLehenagoko paisaia horiei agurra egiteko ariketa proposatzen du erakusketak: «Beti gibelera begira ibili beharrean behingoan aitzinera begiratu ahal izateko, horrela bakarrik ikusten ahalko ditugulako sortzen ari diren mundu eta paisaia berriak».


Harro agertu zen Beasain - Goierriko Hitza : Goierriko Hitza\nBeasaingo herriak bat egin zuen LGTBIQ Pertsonenen Eskubideen Aldeko Nazioarteko Egunarekin. Igartzako Jauregiaren fatxada koloretsua da horren isla. Gainera, udalak dozena bat konpromiso hartu zituen:\nErrespetua eta elkarbizitza oinarri izango dituen jendartea lortzea.\nLGTBIQ kolektiboa bistaratzea.\nAdministrazio formularioetan aukeraketa binarioak ezabatzea.\nHaur eta gazteen artean aniztasuna oinarrian duten ekintzak eta edukiak lantzea.\nBullyingari aurre egitea.\nLGTBIQ pertsonen aurkako erasoen inguruko protokolo bat diseinatzea.\nAdinekoek beren aukera sexuala eta genero aukera askatasunez bizi ahal izatea.\nUdal programazioan LGTBIQ kolektiboaren ezagutarazte bidean lagunduko duten edukiak programatzea.\nKirol eremuan jazotzen diren diskriminazioak amaitzea.\nCovid-19ak utzitako testuinguru berrian berdintasuna bermatzea.\nEusko Jaurlaritzari LGTBIQ Lege Integrala landu dezala eskatzea.\nTransexualek lan munduan sartzeko dituzten zailtasunei aurre egitea.\nEra berean, Beasaingo Udalak eskerrak eman zizkien sexu askapenaren aldeko borrokan diharduten eragile guztiei.


Googlek, akats baten ondorioz, datuak "on line" gordetzeko planak jakinarazi ditu | Consumer\nGooglek, akats baten ondorioz, datuak "on line" gordetzeko planak jakinarazi ditu\nGoogleren ordenagailu zentraletan erabiltzaileen fitxategien kopia bat sortzeko aukera emango luke GDrive-k\nGoogleren web orrian egindako akats baten ondorioz jakin ahal izan da bilatzaile ezaguna Interneteko erabiltzaileentzat on line biltegiratzea eskaintzeko prestatzen ari dela. Hartara, disko gogor lokaletan gordetako datuen irudi bat sor dezakete internautek.\nGDrive “on line” biltegiratze-zerbitzu baten prestaketa ezaguna izan zen, blogari batek Googleko exekutiboentzako diapositiba-aurkezpen baterako oharrak zirelakoan. “Biltegiratze infinituarekin, zuen fitxategi guztiak gorde ditzakegu, baita e-mailak, web-historiala, argazkiak, markagailuak eta abar ere, eta edozein lekutatik eskuratu ditzakegu (edozein gailu, plataforma eta abar)”, ziurtatzen zuten oharrak Googleren aurkezpenean.\nGooglek datuak galtzeko arriskua salba lezake, Googleren ordenagailu zentraletan erabiltzaileen artxiboen kopia bat edukita, eta erabiltzaileen disko gogorrak datu pertsonaletara azkarrago sartzeko bakarrik utz ditzake, dokumentuan esaten denez.\nGoogleko bozeramaile batek, GDrive-ri buruz galdetu zitzaionean, uko egin zion zerbitzu espezifikoari buruzko iruzkinik egiteari, baina baieztatu zuen aurkezpenean webean akats baten ondorioz jarritako oharrak zeudela. “Etengabe ari gara lanean gure erabiltzaileei eskaintzen zaizkien produktuak eta zerbitzuak hobetzeko modu berrietan, baina orain ez dugu ezer esateko”, esan zuen.\nbiltegiratze google-eu online-eu


Lopez eta Goikoetxea aurrez aurre Winter Serieseko ligaxkako azken partidan - Urola Kostako Hitza : Urola Kostako Hitza\nImanol Lopez eta Iñaki Osa Goikoetxea.\nA multzoko sailkapena behin erabakita, B multzoko ligaxkako azken partidua jokatuko dute gaur Gernikako frontoian. Iñaki Osa Goikoetxea eta Aimar Aldazabal, Jokin Arbe eta Imanol Lopezen aurka arituko dra. Bi gipuzkoar eta bi bizkaitar, nahasian. Partidu honen ondoren jakingo da zer bikotek jokatuko dituzten txapelketako finalerdiak. A multzoko biak dagoeneko erabakita daude Erkiaga-Zabala eta Olharan-Etcheto.\nB multzoan gauzak zail dituzte Arbek eta Lopezek. Bi set eta huts irabazi behar dute, lau puntu lortu eta gutxienez hiruko berdinketa lortzeko. Baina horrekin ez dute nahikoa. Tanto-averagea sartuko litzateke jokoan berdinketa hori hausteko eta Goikoetxea-Aimar eta Beaskoetxea-Aldazabal bikoteek zenbaki hobeak dituzte.\nGoikoetxea-Aimar: + 11 tantu\nBeaskoetxea-Aldazabal: -1 puntu\nArbe-Lopez: – 10 puntu\nZaila izanda ere, Arbek eta Lopezek eskura dute finalerdietara sailkatzea. Beaskoetxeak eta Aldazabalek ordea, partida kanpotik jarraitu beharko dute, eta emaitzari itxaron, finalerdietan izango diren ala ez jakiteko. Behin gaurko partida amaituta, tantoetan ere berdinketa badago, elkarren arteko lehiei begiratu beharko zaie. Beaskoetxeak eta Aldazabalek irabazi egin zuten Arbe eta Lopezen kontra, eta galdu Goikoetxea eta Aimarren aurka.\nGaurko jardunaldirako sarrerak dagoeneko agortu dira. Beraz, giro bikaina izango da gaur Gernikan. Norgehiagoka ETB-1ek emango du 22:30etik aurrera.


Aurkezpena - SociologiayTrabajoSocial - Soziologia eta Gizarte Langintza Saila - UPV/EHU\nSoziologia eta Gizarte Langintza Saila\nSoziologia eta Gizarte Langintza Saila 50 irakasle eta ikertzailek eta doktorego aurreko 4 ikertzailek osatzen dute. Bi ezagutza-arlo lantzen dituzte: alde batetik, Soziologia, eta bestetik, Gizarte Langintza eta Gizarte Zerbitzuak.\nBere funtzionamendua Euskal Herriko Unibertsitatearen hiru campusetara hedatzen da. Hain zuzen ere, hamabi lizentzia eta diplomaturatan irakasten du; besteak beste, Soziologia eta Gizarte Langintzako lizentzia, Bizkaiko campuseko Gizarte eta Komunikazio Zientzien Fakultatean (sailak bertan du egoiza); Gizarte Langintzako diplomatura, Arabako campuseko Gizarte Langintzako Unibertsitate Eskolan; eta Lehen Hezkuntza eta Haur Hezkuntza, EHUren hiru campusetako Irakasleen Unibertsitate Eskoletan.\nLehen zikloko eta bigarren zikloko irakaskuntzaz gain, Soziologia eta Gizarte Langintza Saila hainbat Doktorego Programez arduratu da bi urtez jarraian. Oro har, beste unibertsitate-sail batzuekin aritu da elkarlanean, eta gizarte garaikideko hainbat arlotako gizarte-joera berrien analisia izan du ardatz. Programa horiek 31 doktorego-tesi eman dituzte, eta hainbat ikerketa-ildo finkatu dituzte, nola Soziologia, hala Gizarte Langintzan eta Gizarte Zerbitzuetan. Gaur egun, Balioen Filosofia eta Gizarte Antropologia Sailarekin batera, Ikasketa Feministak eta Generokoak Masterra ematen du.


TTIP-aren nondik norakoak azaldu dituzte Arrasaten - Arrasate - Goiena.eus\nTTIP-aren nondik norakoak azaldu dituzte Arrasaten\nTxomin Madina 2015-11-12 16:08\nAtzoko hitzaldiko une bat.\nTTIP-ari Ez mugimenduko hainbat kidek hitzaldia eman zuten atzo Arrasateko Kulturaten. Bertan, TTIPa zer den eta nondik datorren; Euskal Herrian eta herri mailan nola eragingo duen; eta beroni aurre egiteko zein bide jarraitzen ari diren azaldu zuten mugimenduko hainbat kidek.\nAzaldu zuten Estatu Batuen eta Europar Batasunaren arteko tratatu baten proposamena dela TTIP-a, eta bien artean komertziorako dauden muga guztiak kentzea proposatzen duela; ez bakarrik muga-zergekin lotutakoak, baita legediarekin lotutakoak ere.\nGaineratu zuten enpresa batek ikusten badu herrialde bateko lege bat euren onura ekonomikoen kontra dagoela, tribunal pribatu baten helegite bat aurkezteko aukera ematen duela. Tribunal pribatu horrek herrialdea behartu dezake araua kentzera, edo bestela isun bat ordaintzera.\nTTIP-ari Ez mugimendutik salatzen dute tratatu honekin herritarrek etorkizuna eta herrialdea arautzeko eskubidea eta subiranotasuna galduko lituzketela eta Europar Batasunean egun debekatuta dauden produktuak sartzea ekarriko lukeela.


abendua 2013 - Slump doktorearen zaintiratua\n“Salba dezagun Artikoa. Atera txartel gorria Gazprom konpainiari”, zioen Greenpeacek atzo Kopenhagen zabaldutako kartelak, prentsaurrekoa ematen ari ziren Real Madrileko entrenatzailearen –Ancelottiren– eta Pepe jokalari portugaldarraren atzean. https://www.youtube.com/watch?v=fUXYCxmClQE Gas naturala ustiatzen duen Gazprom konpainia errusiarra da UEFAren babesle nagusietakoa. “Artikoa kutsatzeagatik” jarri du jomugan Greenpeacek. Motor txiki baten bitartez zabaldu...


Arrese Beitia Felipe\n«Agur illun bat egin deuskue\nguraso zarren legiak;\numezurtz batzuk gelditu gara,\noitura ain miragarriak» \nAzkenengo karlistada gerratea amaitu ondoren, 1878-garren urtean, ordurako bere naiko murriztuta eukazan lege zaar ta eskubideak kendu egin eutsoezan Euskalerriari. Eta, jakiña, etzan begi onez ikusi beeratze ta murrizte ori ta biotz-minduta gelditu zirean euskaldun zintzo asko. Eta euskal-zaletasun barri ta bizi bat erne zan Euskalerrian; eta, aieneka ta negarrez, gal-zorian egoan «gure Ama euskera» salbatzeko ta indartzeko, idazlan asko egin ziran.\n«Bizkaia, Gipuzkoa ta gure Araba,\neta Naparroagaz lau anai gara;\nbeste aldeko irugaz batzen gareala,\nzazpirok bear dogu gaur salbau Euskara» .\nOlerki-sariketak bere asko egin ziran, orduantxe. Elizondon egin zan leenengoa, 1879-an. Eta leenengo saria Arrese Beitia Feliperi emon jakon. Saritutako olerkia auxe izan zan: «Ama euskerearen azken agurrak» .\nFelipe Otxandion jaio zan. Eta amairu urtegaz, Bitoriara joan zan, dibujetan eta santugintzan ikastera. Gero, etxera etorri ta bere aita arotzaren ondoan ekin eutsan lanean.\nIrudigille ona ta ospetsua izan zan. Ar-or-emen, ainbat irudi ta santu dagoz (zurezkoak eta arrizkoak) Euskalerriko eleizatan, Felipe santugiñak egindakoak.\nOgetamar urte inguru ebazala, Aramaioko neskatilla bategaz ezkondu zan, Anjelagaz.\n«Bera izan zan neu legez arte eder zalea,\nbera liburu asko ebana irakurten;\nnire lumeak eskribietan ebazan letrak,\nberak zituzan borrau ta asko obetuten» .\nSei seme-alaba izan ebezan; lau gazterik il jakeezan. Otxandion bizi izan ziran bizitza guztian, azkenengo karlistada gerratean izan ezik. Etxezalea izan zan Felipe.\n«O, ene baserriko bakartadetxoa!\nzu zaitut neure poz ta atsegin osoa,\nnire adimenaren eskola aundia,\narimako onaren leku egokia... » .\nEtxezalea izan zan eta maite-maite ebazan bere emaztea ta seme-alabak. Ara zer diñon bere alaba Maria Pilartxo il zanean:\n«Lora eder bat atzo zan eta gaur da zimela,\natzo zan nire poza ta gaur jat naigabea;\natzo zan nire etxe au agaz udabarria,\ngaur bera baga au jat negu baltz illunpea» .\nEta bere Anjela biotz-biotzekoa il zanean zer? Estu ta larri, atsekabez beterik, eziñegonez dago gure Feliperen biotz andia.\n«Sabel au daukat, laba bat legez, gori-goritan,\ngarrak kanpora urten nai eta ezin urten;\nok egiten deust eztarrian ta, larriak legez,\nsuzko boladak asi bearko dot botaten.\nUrten zaiteze nire agotik suzko errekak,\nurten zaiteze, estuen-estuz, ez nadin il;\nurten zaiteze, kolkoan zuek zaituedala,\nito gura ta ito eziñik, ai, gaur nabil» .\nElizondon leenengo saria irabazteak adoretu eban Arrese Beitia, arexek bizitu eutson olerki garra. Eta ibilli ta ibilli, ikasi ta idatzi, geitu ta sendoagotu egin jakon olerki-etorria ta, olantxe, olerkari famaua egin zan. Aldi aretan egin ziran olerki-sariketaetan, sarri be sarri izan zan saritua.\nAita Onaindiak argitaratu ebazan, Euskaltzaindiaren ardurapean, Arrese Beitiaren olerkirik geienak, «Olerkiak» deritxon liburu eder baten.\nBederatzi zatitan banatuta dagoz olerkiak: 1) Kantu errikoiak; 2) Lirika kantuak; 3) Gora kantuak; 4) Amalaukoak; s) Eleiz-kantak; 6) Alegiak; 7) Ipuiñak; 3) Irakurgaiak eta 9) Erderatik euskeratuak.\n«Eder-zale bazara, emen ito zeinke egarri ori. Euskerazale bazara, emen ikasi zeinke nai-beste», diño Aita Onaindiak itzaurrean. Eta esan ta izan, olantxe da.\nArrese ta Beitiaren adimen zorrotzak, irudimen biziak eta biotz andiak, era askotara ta ederkiro erakusten deusku edertasuna: izadiaren edertasun zoragarri ta itzalgarria; biotz-barruko edertasun pozgarri ta kantaria, naibagearen edertasun samingarri ta negargarria; umorearen edertasun barregari ta nasaigarria..., edertasun atsegingarria.\nEderto erakusten deusku edertasuna, ta euskera ederrean. Euskera aldetik bere ba dogu zer-ikasi gure euskal-idazle onen idazlanetan. Euskera erreza ta aberatsa darabil.\nOts-itz zalea dogu:\n«Errotak klan-klan, taun-taunka olak,\neta pil-pil iturriak»\nGauza baten anditasuna edo betetasuna adierazoteko era barriak asmatzen bere ba daki:\n«Poztu gindekez, pozez gaiñezka;\npozen pozetan bere egon,\npozik pozaren poz andiagaz»\nErrian entzundako esaerakaz bere, bein baiño sarriagotan, apaintzen ditu bere olerkiak:\n«Iñoren ardurea pago adarrean\ndagoala esan zan nozbait nonbaitean»\n«Ez da esaera bat antxiña aterea,\npobrearen oiñean beti arantzea?»\nAdibide ta irudiak bere eundaka darabilz; ta zelakoak gaiñera!\nBai gai aldetik, bai euskera aldetik, euskal-idazle ona dogu Arrese Beitia.\nOlerkari legez punterengoa izateko zer bat falta jako ta erri-olerkari usain apur bat daukee bere olerki askok; betegarri askogaz eginda bere ba dagoz beste batzuk .\nAnboto dakust triste, bai, triste,\neuskaldun goiak danak diñoste\nilten da zarra guztia;\nil zan il Lelo, il Lekobide,\nil zan, il zan Jaun Zuria,\nil ziran gure gizon andiak,\nia il Euskal-erria;\nalan ezpada esan daiala\narbola orrek egia.\nAretx maitea, esan egizu\neuskeraz berba egiñik,\niñoz aurkitu ete dan lur au\ntaju onetan geixorik;\nautortu zaite zeu bere egon\nbazara orren sikurik,\nbazara egon iñoz orrelan\nezkurrik emon eziñik,\nurte askogaz ukatu eta\nbasengoz legez zarturik?\nAutortu zaite, lotsa bagarik,\nautortu zaite, etzara zu zeu\naretx danetan santua?\nesan egizu zeure gloria\nzelan jarri dan gautua,\nnondik ta nora gaur zu zagozan\niñoz ez izan baziña legez\narbola Gernikakua .\nUdako gau oskarbi bat\nZeruak zabaltzen dau\nornidu ta josia;\nerregiña bat legez,\ndoa uts urdiñean,\nzidar urrez jantzia;\nederra ete daukan\nbillatu nairik dabil\nibai sail bat geldia.\neta lorea pozik,\nandia zein txikia,\nedanaz intz eztia,\nizpi zorrotz goria.\nNaiz-ta goizetan izan\nbarritsu bat andia,\nabian dago lotan\nurtenda bere etxetik,\nbarriz, ontz itxusia,\nuluka ta uluka\neta entzun orduko\naren zantzo zolia,\nda arin ipurtargia.\nain da murmularia,\ngabetan ak dirudi\njende pillo andia;\nbadago ta badauka\nlo egoan abia,\nalegeretu oi dau\nEderra da, benetan,\nederra, duda baga,\nez da bere tristea\nontzen ulu zolia,\nnaibagegarri bere ez\nkantuz bada asia,\nudan gau osgarbia... .\n«Guzurra ta abarra asmaurik zelanbait,\neragiñik sarritan auzokoai gogait».\n«Nondik arrano dozu orain sarra-sarra\ndirua, gastetako non-nai firri-farra»?\n«Zelan Jaungoiko zaitu Fortuna orrek jo?\nEz ete da sekuia gugana elduko?»\n«Ondo pentsau bagarik dranga-dranga edan,\nbero andi bategaz zelan eiten neban,\nSagardoak ninduan Mozkorraz ezkondu».\n«Zeinbat gazte eder bere dakusguz\narrotu eta jagirik,\n«Ur me garbitan arraña bada beti ibilten,\neguzkiaren izpi zorrotzak ikuturik,\nzoro-zororik dabela jolas asko egiten».\n «Olerkiak», 18-garren orrialdean. Aita Onaindiak argitaratua.\n Idem, 82-garren orrialdean.\n Ordutik onakoa dogu erromantiku negartien «Ama euskeraren» leloa.\n «Olerkiak», 168-garren orrialdean.\n Idem, 93-garren orrialdean.\n Idem, 161-garren orrialdean.\n Idem, 166-garren orrialdean.\n «Ezaguna da gure artean Arrese Beitia, eta eztu aurkespen bearrik: zenbait bertso beintzat, gutxi bederen, buruz dakizkigu geienok. Biotz sutsu aren garra ezta oraindik illaundu: bizi-bizirik daude txingarrak orrialde otz auetan.\n»Gaur, urteen joanak oztu gaituelako edo, ezin genitzake Arreseren olerkiak ikus orduko euskaltzaleen, eta batez ere Canpionen, begiz. Ezta Arrese munduari erakutsi nai zioten poesi-mirari arrigarria. Biotzondoa ba du, izkuntza aberatza ere bai: egiazko lirikoa osatzen duen zera, ordea, euskeraz geroztik agertu den zer berezi ori, falta zaio.\n»Egia esan, poesiarako baiño retorikarako ixuri geiago zuen. Ezta ikusi besterik zein olerkari euskeratu zituen: Herrera, Valbuena, Caro, Quintana, Zorrilla. Gogokoago zuen, beretarrago nonbaitik, esate baterako, "Canción por la victoria de Lepanto" edo "La tempestad"-en itz-jario ta deada-arata, Fray Luis edo Becquer-en kantu ixillagoa baiño. Esandakoak eztu beeratzen ez gutxiesten. Retorika jatorra du, goitarra, biotz bero batek indartua. Eta euskera eder, sendo eta ugarian mintzatzen da beti.\n»Izkuntzaren aldetik ba dugu, beraz, zer ikusi Arresegan, eta beste batetik ere bai. Bertso orietan dauzkagu bilduak garai artako gogoeta, kezka, asmo eta burrukak, euskaltzale gartsu batek ikusiak eta adieraziak». (Mitxelena Luis, «Olerkiak» liburuari egiñiko kritikan. Egan, 1957, 117-garren orrialdean).\n «Olerkiak», 67-garren orrialdean.\n Idem, 595-garren orrialdean.


M24 | Esparza: 'UPN konplexurik gabe egongo litzateke oposizioan'\nAzken eguneratzea: 2015/05/25 22:46 (UTC+2)\nUPNko presidentegaiaren hitzetan, EH Bilduren botoak “onartzeak Nafarroaren garapenari, askatasunari eta elkarbizitzari kalte” egiten die.\nEsparza, Barcina eta Maya prentsaurrekoan. Argazkia: EFE\nBere alderdiari oposizioa zuzentzea egokitzen baldin bazaio, “konplexurik gabe” egingo duela esan du Javier Esparza UPNko presidentegaiak. Gainerako indar politikoekin hitz egingo duela iragarri du Esparzak, baina “ia guztiak bere alderdiaren aurka batuko diren sentsazioa” du.\n“Oposizioa egokitzen bazaigu, sendo eta arduratsu egingo dugu Nafarroaren interesa defendatuz. Seriotasunez eta apaltasunez, proiektu batean lan egingo dugu”, nabarmendu du.\nJavier Esparza Nafarroako Parlamenturako UPNren zerrendaburuak, Yolanda Barcina Nafarroako Gobernuaren jarduneko presidenteak eta Enrique Maya Iruñeko alkateak agerraldia egin dute alderdiaren egoitzan igandeko emaitzak baloratzeko.\nAlderdiak “emaitza hobeak” espero zituela onartu du Esparzak, baina boto-kutxetan “90.000 nafarren babesa” lortu dutela goraipatu du.\nBestalde, Maria Chivite PSNko idazkari nagusiarekin hitz egin duela eta “Uxue Barkosen (Geroa Bai) deia” jaso duela esan du UPNko presidentegaiak. “Barkosek zorionak eman dizkit, baina aldaketa zuzentzeko bilera-sorta egingo duela esan dit”, erantsi du.\nEsparzaren ahotan, “kanpainan nik esandakoa baieztatu du” Barkosen deiak, hauteskundeak baino lehen EH Bilduren, Geroa Bairen, Ezkerraren eta Ahal Duguren arteko ituna zegoela, alegia. Akordioak “kaosa eta ezegonkortasuna” sortuko duela gaineratu du UPNko ordezkariak.\nHauteskundeetako emaitzek “24 parlamentari konstituzionalista (UPN, PSN eta PP) eta 26 independentista (Geroa Bai, EH Bildu, Ahal Dugu eta Ezkerra) eman dituzte”, adierazi du.\nEsparzaren hitzetan, EH Bilduren botoak “onartzeak Nafarroaren garapenari, askatasunari eta elkarbizitzari kalte” egiten die. Nahiz eta Nafarroako Gobernuak “beti itunak eginez osatu”, koalizio abertzaleak “terrorismoa gaitzetsi gabe, biktimei barkamena eskatu gabe eta toki askotan askatasuna murrizten jarraitzen du”, esan du.\n“Lauko gobernuak saihesteko” eskatu du Barcinak\nBestalde, “Nafarroaren nortasunean, erakundeetan eta askatasunean sinesten” duten herritar guztientzat, UPN “erreferentzia” da eta izaten jarraituko du, Barcinaren esanetan.\nGehiengoa “errespetatzeko” eskatu die Barcinak gainerako alderdiei. Halaber, “lauko gobernuak saihesteko” eskatu die, “sekula ez dutelako emaitza onik eman”. Gainera, Geroa Bai, Ezkerra, Bildu eta Ahal Dugu “oso desberdinak” direla azpimarratu du.\nMaya: "Donostian balio ez duenak hemen bai”\nEnrique Maya Iruñeko alkatearen esanetan, iruindarrek bere hautagaitzari emandako babesa “oso garrantzitsua eta gehiengoa da”; izan ere, “10 zinegotzi ditugu eta bigarren indarrak bost baino ez”.\nTestuinguru horretan, “Donostian balio ez duenak hemen bai balio du, EAJren (Geroa Bairen parte da) eta EH Bilduren arteko akordio bat, alegia”, kritikatu du. “Irizpide ezberdin hori paradoxikoa da”, erantsi du.\nNafarroako Hauteskundeak 2023


Oihalezko inprimagailua, ehungintza inprimagailu digitala, tintazko inprimagailua, galtzerdi inprimagailua, arroparako inprimagailu zuzena, oihal inprimagailu zuzena - Haishu Colorido\nDTG ehungintza inprimagailua\nDTG galtzerdi estanpatuak\nUV Ohe Lauko Inprimagailua\nKotoizko inprimaketa erreaktiboa\n(1): Tailerra 2011. urtean sortu zen. (2): Colorido 2015ean erregistratu zen. (3): Coloridon gure eginkizuna inprimatzeko makinak eta hari lotutako inprimatzeko irtenbidea ahalik eta preziorik onenean eskaintzea da. Eta, horrela, bezeroaren esperientzia paregabea eskaintzea. Irakurri gehiago\n（1）: MOQ ez. （2）: Alibaba konpainia egiaztatua. 3 egun: 7 egun funts izateko arrazoirik gabe. （4）: Eman SGS probatutako txostenik faltsurik gabe, faltsurik gabe, faltsurik gabe （5）: Inprimatzeko eredu ugari eman doan. （6）: 24 orduz linean salmenta zerbitzuaren ondoren, baina 16 orduren aldeko apustua egin dugu. Irakurri gehiago\nGaltzerdiak inprimatzeko digitaleko teknologia berria, materialetan inprimatzeko gai dena: kotoia, poliesterra, artilea, nylona eta abar. Luzera askotako galtzerdi guztiak 360 inprimaketa birakari digitalak egiteko ekoizten dira. Galtzerdiak inprimatzeak gure galtzerdietan inprimatu nahi duzuna inprimatzeko aukera ematen dizu.Irakurri gehiago\nAEBetako merkatuan 200 unitate baino gehiago dabiltza Galtzerdi pertsonalizatuen negozioan errentagarriena izaten erakutsi dezakegu\nErrepideak eraikitzeko makineria eta ekipoen fabrikatzaile nagusia izanik, teknologiaren eta berrikuntzaren abangoardian egoteko eta gure negozioaren arlo guztiak etengabe hobetzeko konpromisoa hartu dugu. Gure estrategiak nazioarteko merkatuan posizio sendoa lortzen laguntzen digu eta epe luzeko hazkundea bermatzen du.\nUV Ohe Inprimagailua\nEhun mota guztietako ehungintza inprimagailuak ditugu\nZure zerbitzurako talde profesionala\n20 herrialdetara esportatu dugu\nESPERIENTZIA Eta espezializazioa\nJOAN Eskuz Esku\nColorido konpainia digitala bezeroei inprimatzeko irtenbideak eskaintzen espezializatuta dago. Mota guztietako ehunetarako ehungailu inprimagailuak: oihal zuzeneko inprimaketa eta sublimazio transferentzia inprimaketa. Iragarkien industriarako UV lauak inprimagailuak, tintak, kontsumigarriak eta ordezko piezak ere eskaintzen dituzte.\nKonponbide eraginkorrak eta kalitatezko produktuak eskaintzeko konpromisoa hartu dugu oso aldaketa azkarrarekin. Gure etxeko eta nazioarteko bezeroen kalitate eta entrega eskakizunak ulertzen dituzten bakanetakoak gara.\nBezeroei ahalik eta kalitate goreneko produktu eta zerbitzuak garaiz eskaintzea bideratzen dugu prezio lehiakorrean, egonkortasuna, modularitatea eta produktibitate eta errendimendu handia bermatzeko.\nNingbo Colorido gure eguneroko inprimaketa koloretsuarekin hasi zen. Ningbon (Txina) gaude, Txinako bigarren esportazio portuan. Colorido aurrera doa inprimagailu digital bakarra sortuz eta diseinatuz eta gure lantegiak edo arretaz aukeratutako fabrikazio bazkideak fabrikatuz.\nA Ekoizpen Oinarria 1992an eraiki zen eta Hangzhou-n (Txina) kokatu zen. Gerriko motako ehungintza inprimagailu digitalean espezializatuta dago eta pertsonalizazio eta aldaketa zerbitzua eskaintzen du. 20 urte baino gehiagoko garapenaren bidez, produkzio oinarriak 4000 m2 hartzen ditu eta indar tekniko handia du, 65 langile eta patente anitz barne.\nGure bultzada nagusia\nUV inprimagailua / Paperezko inprimagailua / Oihalezko inprimagailua / Kamiseta Inprimagailua / Galtzerdi inprimagailuak gure enpresako salmenta produktu beroak dira, OEMak onartzen ditugu eta gure "COLORIDO" marka ere badugu. 2017an, latex inprimatzeko produkzio lerroa ezarri genuen.\nIndustrian mundu mailako liderra garen heinean, bezeroei zerbitzu pakete osoa eskaintzen diegu. Fabrikatzen eta hornitzen ditugun ekipo guztiei instalazio eta eraikuntza zerbitzu osoak eskaintzen dizkiegu. Gure instalatzaile profesional eta esperientzia handiko instalatzaileek bezeroen eskakizun zorrotzenak asetzeko konpromisoa hartzen dute.\nGure berriro instalatzeko zerbitzuak kokatzea eta lerrokatzea, berreraikuntza eta aldaketak, konponketa eta berriro instalazio zerbitzuak barne. Gaitasunak honako hauek dira: sistemaren diseinua, ekipoen ezarpena, ekipoak mugitzea, sistema martxan jartzea eta martxan jartzea eta proiektuen kudeaketa eta beste hainbat ekipamendu zehaztutako baldintza bakoitzaren arabera.\nLORTU GURE GATIK AZKEN ALBISTEAK\nRM. 338, No.2 Yuda Mingcheng-eko eraikina, 98. Shunde Rd., Duantang, Haishu Barrutia, Ningbo 315012 Zhejiang, Txina


Daniel Zulaika, Hiesaren Aurkako Planaren koordinatzaile autonomikoa izan zena, eta Pilar Lekuona, Gipuzkoako Erizainen Elkargo Ofizialeko presidentea, Gizarte Kontseiluko lehendakari eta lehendakariorde izendatu berri dituzte, hurrenez hurren.\nDonostiako Estrategia Bulegotik beraiekin hitz egin dugu, aro berri honi nola egiten dioten aurre eta hiriko aholku-organo gorenaren erronka nagusiak zeintzuk diren ezagutzeko, besteak beste.\nGizarte Kontseiluaren buru bezala estreinatu berri zarete. Nola egiten diozue aurre etapa berri honi?\nDANIEL: Ilusioz eta bertigo pixka batekin. Oso desberdina da Kontseiluko beste kide bat bezala egotea edo haren funtzionamendua koordinatzeko ardura izatea. Hala ere, erakundean lau urtez egon izanak aukera eman dit haren funtzionamendua ezagutzeko. Gainera, Kepa Kortaren eta Estrategia Bulegoko lantaldearen esperientzia eta lankidetza izateak segurtasun eta lasaitasun handia ematen dit.\nPILAR: Ilusioz eta gogotsu hiriko aholkularitza organo honetan lan egiteko eta horren kide izateko. Ilusioz, Kontseiluak ordezkaritza zabala biltzen duelako, hiriko esparru ugarietako pertsona oso interesgarriak. Niretzat, zalantzarik gabe, ikasteko erronka bat da Kontseiluari planteatzen zaizkion gai guztiak landu ahal izatea. Lan egiteko gaude, kideek transmititzen diguten guztia biltzeko eta fideltasunez helarazi ahal izateko.\nZuen esperientzia eta ezagutza kontuan izanik, zer ekarpen egin dezakezue?\nDANIEL: Nire bizitza profesionalean zehar hainbat proiektu martxan jartzea eta koordinatzea egokitu zait, horietako batzuk konplexuak, batere errazak ez diren arazoekin eta kolektibo sozialen parte-hartzearekin. Nik uste dut esperientzia hori dela ekar dezakedana. Bestalde, beti saiatzen naiz gauzen alde positiboa ikusten, batzen, adostasunak bilatzen,... horrelakoetan lagundu ohi duena.\n2020 eta 2030eko Estrategien kasuetan, aldiz, hori gutxiago gertatzen da,ahalegin handia egin baita helburuak azaltzeko eta helarazteko. Kontseilu Sozialaren kasuan uste dut oraindik bide bat dugula egiteko eta horretarako behar diren pausoak emango ditugu.\nPILAR: Kontseilu berriarekin hasieratik atera den gaietako bat da: herritarrei informazio hori nola eman eta nola komunikatu, guztiek organo hori existitzen dela jakin dezaten eta haren funtzionamendua eta lana zein den ezagutu dezaten. Gizarte Kontseiluan egiten den lan guztiarekin -Donostiako Estrategia Bulegoarekin batera-, uste dut beharrezkoa dela herritarren artean (Kontseiluan ere ordezkatutak daudenak) elkar ezagutzea sustatzea, han eztabaidatzen dena oso garrantzitsua baita. Kontseiluari eta Plan Estrategikoari berari ere ikusgarritasuna ematea beharrezkoa da zalantzarik gabe, herritarrek zertan ari den zehazki jakin dezaten. Legealdia hain laburra izanik eta hainbeste gauza egiteke izanda, uste dut garrantzitsua dela jakitea zergatik erabakitzen den gauza batzuk egitea, eta ez beste batzuk. Hori nola egin daiteke? Kanpoko hedapen-bide egokiak erabiliz eta Gizarte Kontseiulak egiten duen lana ikusaraziz; bertako kideak zeintzuk diren eta zein esparrukoak diren ere erakutsiz.\nHortik aurrera, interesgarria izan liteke Kontseiluko kide ez diren pertsonek/erakundeek "postontzi" bat izatea, iradokizunak helarazi ahal izateko leku bat hain zuzen ere.\nEta testuinguru honetan, nola baloratuko zenukete hiriko eragile ezberdinen parte-hartzea?\nDANIEL: Gizarte Kontseiluaren kide izan naizen urteetan eztabaidak sortu dira oso gai ezberdinen inguruan, eta oso ekarpen onak egin dira. Kontseiluaren barruan esperientzia handiko kideak daude, hiriko errealitatearen hainbat alderdi oso ondo ezagutzen dituztenak, eta horien gaitasuna gehiago aprobetxatu beharko litzateke. Gizarte Kontseiluan, gainera, hiriko esparru desberdinetako 70 ordezkari baino gehiago daudela azpimarratu nahi dut, hau da, ordezkaritza zabala dagoela.\nPILAR: Bikaina. Parte hartzen duten eragileek zorroztasun handiz egiten dute, lan egiteko eta batzeko gogo handiarekin. Udaletxean hainbat erabaki hartzeko orduan, organo horri balio gehiago eman beharko litzaiokeela uste dut.\nGaur egun indarrean dagoen planaren ikuspegiak, hiriaren etorkizuna, hiri kohesionatua, adinarekin lagunkoia dena eta ondo konektatua dagoena bezala irudikatzen du. Hiri horrek aberastasuna sortzen du I+G+Brekin lotuta, zientzia eta teknologiako nazioarteko erreferentea baita kulturarekin eta ekonomia sortzailearekin lotutako jardueretan. Hiri irekia, dinamikoa, abegikorra, bizitzea eta gozatzea merezi duena eta ingurumenaren, gizartearen eta ekonomiaren ikuspegitik jasangarritasun-eredua dena.\nPolitika Orokorreko Osoko Bilkuran, hain zuzen ere, Eneko Goia alkateak helburu horiek lortzeko Gizarte Kontseiluarekin batera lan egitea ezinbestekoa izango dela adierazi zuen.\nIkuspegi hori partekatzen duzue eta lor daitezkeen helburuak direla uste duzue? Nola baloratzen duzue Gizarte Kontseiluak orain arte egindako lana eta zertan aldatuko da hemendik aurrera?\nDANIEL: Erabat ados nago eta uste dut alkateak adierazten dituen helburuak lortu daitezkeela; batez ere, ez garelako zerotik hasi. Aurretik egindako lana dago, urte askotan zehar egindako dinamika eta pertsona ugari inplikatu dituena.\nDuela lau urte Kontseiluan sartu nintzenetik, herritarrak kezkatzen dituzten benetako gaiei buruz hitz egin dugu eta 10 urte barru izango ditugun arazoak edo egoerak ezagutzen eta horiei aurreratzen saiatu gara … eta, nabarmendu nahi dut, horietako saio guztietan zerbait berria ikasi dudala: datu bat, ideia bat, hausnarketa bat. Lan handia egiten ari da, eta ni bi erakundeen defendatzaile sutsua naiz.\nBigarrenik, eta hiriaren arazo konplexu guztiak aldi berean jorratzea ezinezkoa denez, gure asmoa hiruzpalau gai zehatzetan oinarritzea da, gure ustez herritarrentzat garrantzi berezia dutenen inguruan hain zuzen ere. Hasieran hiru hartu ditugu kontuan: auzoen gaia, zahartzea eta klima aldaketari nola aurre egin. Horrekin, eraginkorragoak eta efizienteagoak izaten saiatzen gara.\nAzkenik, hurrengo lau urte hauetako bileretarako plangintza bat ezartzen ari gara, orain arte egindakoan oinarrituta eta ikusteko landutako gaiak bere horretan mantentzen diren, bere ikuspegia aldatu behar den, edo beste berri batzuei bide eman behar diegun, edo hori egiteko modua egokiena den ere aztertzeko.\nPILAR: Ikuspegi horrekin bat nator, eta berehalakoa izango ez den arren, eragile askoren baterako lanaren eta borondate politikoaren emaitzarekin, lor daitezkeen helburuak dira.\nEsango nizuke une honetan Gizarte Kontseilu gisa gehien kezkatzen gaituena zahartzea, belaunaldi berrientzako lan-merkatua eta kanpotik iristen diren pertsonen erabateko integrazioaren beharra direla, horiek, izatez, ezinbestekoak izango baitira jarduera-sektore askotan. Horri gehitu behar zaio biztanleriaren zahartzeak auzoetarako erronka berriak planteatzen dituela, eguneroko ikuspegi orekatuago batekin (zerbitzu publikoen beharrak aztertuz, auzo bakoitzeko azpiegiturak, bertan bizi diren pertsonen arteko harremana, eta abar).\nIldo hauek guztiak dira plan estrategikoaren bidez lantzen saiatuko garenak: zahartzea, gazteria, belaunaldien arteko erreleboa eta etorkinen (adingabeak eta helduak) inklusio-integrazioa. Klima-aldaketaren ondorioz, murgilduta gauden larrialdiarekin zerikusia duen guztiaz gain.\nNola irudikatzen dituzue etorkizuneko hiriak? Eta zer nolako Donostia nahiko zenukete 2030erako?\nDANIEL: Nire ustez, hiriak, batez ere handienak, pertsonen aurkako inguruneetan bihurtu dira... Autoa errege izan da, horrek dakarren guztiarekin: kutsadura, zarata, auto-ilarak, familiek eta haurrek ez dute paseatzeko tokirik izan … Baina eraldaketa horretan, modu grafikoan esatearren, autoak bere pribilegioak galtzen ari ditu, oinezko herritarraren onurarako. Hiriak oinezkoentzat bihurtzen ari dira, bizikleten erabilera sustatzen ari da… Horrek guztiak hiriko paisaia aldatu du neurri handi batean, eta geroz eta gehiago aldatuko du. Laburbilduz, etorkizuneko hiriak gizatiartuko dira.\nDonostiari dagokionez, aldiz, oso hiri polita izaten jarraituko du. Aukera gehiago egongo dira gazteentzat, donostiar berrien inklusioak aurrera jarraituko du irmoki, auzoen arteko aldeak gutxituko dira, hiria mundu berri batera zabalduko duen abiadura handiko tren bat izango dugu… Baina, era berean, hiria zahartuagoa egongo da.\nPILAR: Aurreko ildo bera jarraituz, oso hiri gizatiarrak bezala imajinatzen ditut, bertan bizi diren pertsona bakoitzaren behar bereziei aurre egiten saiatzen diren auzoak dituztenak, ahal den bizi-kalitaterik onena bermatzeko.\n2030eko Donostiari dagokionez, hiri kohesionatua, irekia, multikulturala, iraunkorra eta modernoa izatea nahiko nuke. Donostia jasangarria, egungo larrialdi klimatikoari aurre egingo diona eta herritarren osasun ona eta bizi-kalitatea zaindu eta bermatuko duena: sarbide eta komunikazio bide egokiekin, biztanle gazte ugariekin eta, esango nizuke, hain kontsumista ez dena. Hau da, hiri gazteagoa izatea, kohesionatuagoa bere adineko pertsonekin eta beste kultura batzuetan integratuagoa egotea gustatuko litzaidake.\nErrealitatea, aldiz, gainditu beharreko hainbat erronka dituela da. Zeintzuk dira, zuen ustez, gure hiriaren "eginbehar" nagusiak.\nDANIEL: Erronka bikainak eta garrantzi handikoak dira. Zahartzeari buruz adierazitakoaz gain, honako hauek ere aipa ditzakegu: jaiotza-tasaren beherakada, etorkinen gizarteratzea – Donostiar berriak dira –, merkataritza txikiaren etorkizuna, bizitzaren garestitasuna, sortzen jarraitzen ditugun hondakinen kopuru handia, belaunaldien arteko erreleboa gastronomiaren esparruan … Egia esan, erronka horiek guztiak neuronak puztera behartuko gaituzte.\nPILAR: Jaiotza-tasa sustatuko duen eta gazteei etxebizitza eta familia bateragarri egiteko irtenbideak emango dizkien eredu demografiko baten alde egin behar du, eta, azken batean, beraien lurraldean independizatzen lagunduko diena.\nHalaber, etorkinen inklusioa ere ezinbestekoa izango da zaintzaren, industriaren eta zerbitzuen sektoreen beharrei erantzun ahal izateko.\nKlima-aldaketari dagokionez, egokitzapen-plan bat egin beharko litzateke, eta horrtan ari gara lanean, Klima 2050 estrategian hain zuzen. Plan horrek hasieratik klima-aldaketaren ondorioaz ohartarazi eta sentsibilizatu beharko lituzke herritarrak.\nDemografia eta larrialdi klimatikoa benetako premiazko gaiak dira.\nBiak osasunaren mundutik zatozte. Donostiak osasun ona du? Gure hirian, zein alderdi hobetuko zenituzke osasun-arloan (zerbait hobetuko bazenute)?\nDANIEL: Donostiako laguntza osasunaren arloan, Gipuzkoako eta Euskal Herriko gainerako lekuetan bezala, oso ona da. Eta horretaz konturatzen zara beste herrialde eta erkidegoetara bidaiatzen duzunean. Pribilegiatuak gara zentzu horretan, nahiz eta alor horretan ezin garen konformistak izan. Beti daude hobetzeko arloak.\nPILAR: Osasun ona du, osasun azpiegiturak ditu, erreferentziazko ospitalea daukagu, zentro pribatuak, kontsultak... Osasun zerbitzuen ikuspegitik hiri oso erosoan bizi gara, nire ustez. Zerbitzu onak ditu, osasun ona, eta bizi-kalitate oso ona dugu.\nAgian zerbait hobetzeagatik, eta hau berez udalaren lehia ez bada ere, esango nuke erizain eta medikuak falta direla gaur egun gizartean ditugun osasun-arazoei heltzeko. Kalera ateratzen diren profesionalak falta dira, herritarrak beraien etxeetan artatzeko, beraien inguruneetan. Etxeko arreta gehiago behar da, eta horrek, gainera, ospitaleratzeak, larrialdiak eta abar gutxiago izatea ekarriko luke.\nEra berean, arlo sozialaren eta osasunaren hurbiltasun handiago baten aldeko apostua egingo nuke.\nHiri/herri bat eredu bezala?\nDANIEL: Egia esan, oso zaila da hainbeste erakargarri dituen hiri bat aurkitzea. Hiri asko daude interes handiko alderdi zehatzak dituztenak eta beraietaz ikasi eta aintzakotzat hartu behar ditugunak, baina gure hiria bezalako beste bat aurkitzea zaila da, bere osotasunaren ikuspegitik. Testuinguru horretan, azpimarratu nahi nuke, halaber, bisitan etortzen zaizkigun lagunei edo hitzaldi bat ematera gonbidatzen ditugun hizlariei, gure hiriari buruz zer da gehien gustatu zaiona galdetu diedanean, batez ere bi erantzun izan direla errepikatu direnak: jendearen adeitasuna eta hiriaren garbitasuna. Erantzun horiek garrantzi handikoak direla uste dut, normalean hiriaren edertasunari –esparru paregabeari– edo gastronomiari erreferentzia egitea espero baituzu.\nPILAR: Ez daukat bakar bat ere. Egia da dena kohesionatuago dagoen herri bati begiratuko niokeela, desberdintasun kultural eta ekonomiko handiak ez dituena, bertan guztiok aukera berdinak izango baigeniuzke.\nHorrelako ezberdintasunak daude gure hirian bertan. Pobreak gero eta pobreagoak dira eta aberatsak gero eta aberatsagoak dira, eta Donostia bezalako hiri batek hori saihestu beharko lukeela uste dut.\nDaniel Zulaika eta Pilar Lekuona Gizarte Kontseiluaren bileran


Eguraldia.- Euria ipar partean egingo du gehienbat\nPublicado 2017/11/11 07:05:50CET\nBILBO, 11 Nov. (EUROPA PRESS) -\nEuskalmet Meteorologiaren Euskal Agentziaren iragarpenaren arabera, larunbat honetan, ipar partean espero dugu euria gehienbat. Haizeak mendebal/ipar-mendebaldetik joko du eta, ondorioz, kantauri isurialdean egingo du euri gehien, bereziki ekialdean. Hegoaldean, eta arratsaldean mendebaldean ere, ostarte batzuk zabalduko dira.\nItsasoan mendebal osagaiko haizea ibiliko da, 4ko indarrarekin, eta egunaren erdiko orduetan ipar-mendebaldekoa nagusituko da; itsaskia eragingo du. Ipar-mendebaldeko hondoko itsasoak 1,5-2 metro inguruko olatuak altxatuko ditu. Itsasgorak 09:31n eta 22:30ean izango dira, eta itsasbehera 15:53an. Uraren tenperatura 17 gradukoa da eta ikus-eremua lau eta hamar kilometro artekoa izango da.


Berria: kirola - ig., 2018-12-02 00:00\nEkintza guztien ostean, indar bereko erreakzio bat etortzen da kontrako norabidean. Hala dio, laburbilduz, Newtonen hirugarren legeak. Zenbaezinak dira printzipio horren adibideak; Alavesek kolpeei erantzuteko duen gaitasuna izan liteke bat. Izan ere, partida bat galdu duen aldiro, hurrengo lehian beti lortu du puntu bat gutxienez. Liga Bartzelonaren kontra 3-0 galduta hasi zuen, baina Betisekin ...\nEmaitza onen olatuari jarraitu nahi dio Realak, sailkapenean gora egiteko. Joera ona egonkortzea dute xede, eta abendua hilabete aproposa dute horretarako. Ligako lau partida jokatuko dituzte estreinatu berri den hilabetean, eta sailkapenean atzetik dituzte aurkarietako hiru: Betis, Valladolid eta Getafe. Alaves da laugarrena. Mugarri izan daitezke neurketa horiek, eta ondo daki hori Asier ...\nAthleticek nortasuna erakutsi behar du suspertzeko\nEhun eta bat egun egon da zain Athletic denboraldiko bigarren garaipena eskuratzeko. Udan lortu zuen lehena, eta udazken bete-betean bigarrena. Bidean ezina erakutsi du. Erasoan zailtasunak izan ditu, eta defentsan behar baino hutsegite gehiago egin ditu. Finean, ez da talde sendoa izan. Ondorioz, larri dago sailkapenean: jaitsieran da, 18. postuan, eta hiru puntura du 17. sailkatua, Vila-real. ...\nEzer ez du aldatu Espainiako Lehen Mailako 11. jardunaldiak liga horretan ari diren bi euskal taldeentzat. Aspaldi daramaten bideari eutsi diote Athleticek eta Realak: zuri-gorriek goraka jarraitzen dute, eta txuri-urdinek, beheraka.Athleticek nagusitasunez irabazi zion atzo Madrili, Lezaman: 3-0. Laugarren garaipena du jarraian, eta jada zortzi jardunaldi daramatza galdu gabe. Nekane Diezek, ...\nOsasunak garaipenaren bidera itzuli nahi du, etxean Lugori irabazita\nSadarren ederki dabil Osasuna, eta bertan laugarren garaipena kateatzen ahaleginduko da gaur, Lugoren kontra (18:00). Aurreko astean ere Galiziako talde bat izan zuen aurrean, Deportivo, hain zuzen, eta 2-0 galdu zuen. Gorritxoek lau partida zeramatzaten galdu gabe, baina ez ziren egokitu euri jasak erabat hondatutako Riazor estadioaren zelaira, eta, ondorioz, eten egin zitzaien bolada ona. Gauzak...\nKonfiantza dute bidaide\nPartida bat irabazteak konfiantza eman ohi du, are gehiago garaipen hori norgehiagoka galduta dirudienean lortzen baldin bada. Horixe gertatu zitzaien Aimar Olaizolari eta Jon Ander Albisuri Binakako Txapelketako aurreneko partidan, Iruñean: galduta zuten norgehiagoka irabazi zuten; galduta, 12-20 zihoazelako atzetik Mikel Urrutikoetxearen eta Andoni Aretxabaletaren kontra. Baina behetik gora ...\nIDK 64-50 nagusitu zaio Araskiri, derbian\nSASKIBALOIA. IDK Gipuzkoarentzat izan da sasoiko bigarren derbia. Donostiako taldeak 64-50 irabazi zion atzo Gaska kiroldegian RPK Araskiri, Espainiako Ohorezko Mailako zortzigarren jardunaldian.Gipuzkoarrek eta arabarrek kontrako bidea egin zuten partidan. Lehen laurdenean, Araski izan zen nagusi, eta hamar puntu gora jarri zen: 8-18. Bigarren laurdenaren hasieran, berriz, IDK suspertu egin zen, ...\nBikote guztiek dute aukera sailkatzeko azken jardunaldian\nERREMONTEA. Binakako Txapelketako azken saioaren faltan, sei bikoteek dute aukera finalerdiak jokatzeko. Juanenea-Endikak, Ansa II.a-Barrenetxea IV.ak eta Uterga-Azpirozek 11 puntu dituzte; Ezkurra II.a-Etxeberria III.ak, zortzi, eta Matxin III.a-Ionek eta Urriza-Larrañagak, zazpi.\nEmakume Master Cupeko finalerdiak, gaur, Amezketan\nPILOTA. Gaur jokatuko dituzte Emakume Master Cupeko finalerdiak, Amezketan (10:30). Lehen Mailan, Olatz Arrizabalaga-Miren Larrarte eta Patri Espinar-Maite Ruiz de Larramendi izango dira lehiak; eta Bigarren Mailan, Amaia Aldai-Araitz Eizagirre eta Naroa Elizalde-Oihana Orbegozo.


"Gure ikasle eta irakasleentzako aukera paregabea da lankidetza hau" - Noticias de Gipuzkoa\n"Gure ikasle eta irakasleentzako aukera paregabea da lankidetza hau"\njabi leon 05.11.2020 | 01:01\nUdaleko, Osakidetzako eta Izarraitz Lanbide Heziketa zentroko ordezkariak atzo egindako agerraldian.\nAzpeitia – Azpeitiko Udalak, osasun zentroak eta Izarraitz Lanbide Heziketa Eskolak 70 urtetik gorako azpeitiar guztien egoera aztertzeari ekingo diote elkarlanean datorren astetik aurrera, beti ere, ikerketaren emaitzak ikusi ondoren "adineko herritarren bizi kalitatea hobetzeko behar diren baliabideak jarri eta neurriak hartzeko".\nProiektu berritzaile hau garatzeko ezinbestekoa izango da Izarraitz Lanbide Eskolako Mendekotasun egoeran dauden pertsonen arreta heziketa zikloko ikasleen partaidetza. Izan ere, ikastetxeko 60 ikasle eta 7 irakasle arduratuko dira 70 urtetik gorako herritarren egoera zein den ezagutzeko osasun zentroko arduradunekin batera prestatu den galdetegia egiteaz; martxoan sortu zen boluntario sareko kideekin batera.\nIkasleek eta bolondresek "batez ere, Udaleko zerbitzu ezberdinekin orain arte kontakturik izan ez duten adinekoak (1.500 inguru) deituko dituzte telefonoz", hainbat gairen inguruan galdetzeko: "beren gaur eguneko osasun egoera zein den, pandemiagatik beren egunerokotasunean aldaketak egin dituzten edo ez, senideekin harremanik duten edo ez, etxetik ateratzen diren edo ez, teknologia berrien ezagutza nolakoa duten... horrelako galderak egingo dira adinekoen egoera eta beharrak identifikatzeko", aurreratu zuen Leire Goenaga Gizarte Zerbitzuen batzordeburuak egitasmoa aurkezteko atzo egindako agerraldian.\nEduardo Sudupe, Izarraitz Lanbide Heziketako zuzendaria, berriz, oso eskertuta agertu zen lankidetzarako aukera eskaintzeagatik.\nBere hitzetan, "gure ikasle eta irakasleentzako aukera paregabea da lankidetza hau eta ikasleentzako ezinbesteko trebakuntza". Galdetegiak egitetik harago, adinekoen arloan lankidetzan jarraitzeko "prestutasun osoa" azaldu zuen Sudupek berak.\nIsilik ez... oraingoz.\nKontenedoreak irekitzeko pedala jartzea eskatu du EAJk.\nEuskaraldian parte hartzeko deia egin diete, bereziki, belarriprestei.


Clasville - Wikipedia, entziklopedia askea.\n49° 47′ 27″ N, 0° 37′ 07″ E / 49.7908°N,0.6186°E / 49.7908; 0.6186Koordenatuak: 49° 47′ 27″ N, 0° 37′ 07″ E / 49.7908°N,0.6186°E / 49.7908; 0.6186\nCanouville, Cany-Barville, Ouainville eta Vittefleur\n160 (%48) 166 (%49.8)\nClasville Frantziako udalerria da, Itsas Sena departamenduan dagoena, Normandia eskualdean. 2013an 256 biztanle zituen.\n2007an Clasville udalerrian erroldatutako biztanleak 256 ziren. Familiak 94 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 35 seme-alabarik gabeko familiak ziren eta 43 seme-alabak dituzten bikoteak ziren.\n2007an 115 etxebizitza zeuden, 97 familiaren etxebizitza nagusia ziren, 15 bigarren erresidentzia ziren eta 3 hutsik zeuden. 104 etxeak ziren eta 8 apartamentuak ziren. 97 etxebizitza nagusietatik 68 bere jabearen bizilekua ziren, 28 alokairuan okupaturik zeuden eta 2 doan lagata zeuden; 4 etxek bi gela zituzten, 20 etxek hiru zituzten, 17 etxek lau zituzten eta 57 etxek bost zituzten. 82 etxek euren parking plaza propioa zuten azpian. 40 etxetan ibilgailu bat zegoen eta 49 etxetan bat baino gehiago zituzten.\nClasville udalerriko biztanleria-piramidea 2009an .\n2007an lan egiteko adina zuten pertsonak 167 ziren, horien artean 117 aktiboak ziren eta 50 inaktiboak ziren. 117 pertsona aktiboetatik 101 lanean zeuden (55 gizon eta 46 emakume) eta 16 langabezian zeuden (7 gizon eta 9 emakume). 50 pertsona inaktiboetatik 19 erretiraturik zeuden, 12 ikasten zeuden eta 19 "bestelako inaktibo" gisa sailkaturik zeuden.\n2009an Clasville udalerrian 97 unitate fiskal zeuden, 249 pertsonek osaturik. Pertsona bakoitzeko diru-sarrera fiskalaren mediana urteko 18.635 euro zen.\n2007an zeuden 11 komertzioetatik, 3 eraikuntza enpresak ziren, 2 ibilgailuen saltze eta konpontze enpresak ziren, 4 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 igeltseroa zen, 1 iturgina eta 4 albaitariak.\n2000. urtean Clasville udalerrian 5 nekazaritza-ustiategi zeuden.\nBNF: 15274763f (data)\nOrriaren azken aldaketa: 10 otsaila 2021, 03:29.


Kontsolen Scene-a: Segurtasuna gaindituz - Berriak - Game Erauntsia - Bideojokoak euskaraz\nKontsolen Scene-a: Segurtasuna gaindituz\nXabier Calvo | 2018/03/06 10:30 BerriakArtikuluak\nAzken astean bi berri garrantzitsu irakurri izan ahal ditugu “scene”-ari dagokionez. Scene-ari buruz ari garenean kontsolen segurtasuna saltatu eta sinatu gabeko kodea exekutatzeko gai diren metodoei buruz ari gara hitz egiten. Honen bidez, kontsolan jatorriz onartuak ez diren programak exekutatu daitezke, hala nola, emulatzaileak, homebrew-a, linux sistema eragilea, edota kontsolarako jokoen kopia “piraten” kargagailuak.\nEsan bezala, aste honetan bi berri potolo izan ditugu eta scenea mugitzen ari dela dirudi. Alde batetik Nintendo Switch-aren segurtasuna salto egin eta linux sistema nola kargatzen duten ikusi ahal izan dugu, baita homebrew channel izeneko kanala ere. Bestalde, PS4-aren 4.05 firmware bertsioaren exploit bat ere erakutsi dute eta honen bidez bertan kode ez sinatua exekutatzeko gai izan dira.\nBerri hauek aitzakiatzat hartuz, azken belaunaldiko kontsolen scenearen errepasoa egingo dut eta bide batez “pirateatutako” kontsola famatu batzuk ere aipatuko ditut.\nHilabete honetan urtebete beteko du kontsolak eta bere segurtasuna kinka larrian dago jada. Failoverflow izeneko hacker taldeak argitaratu zuen nola lortu zuten kontsolaren arranke sisteman aurkitutako bug bati esker linux sistema eragilea martxan ipintzea kontsolan. Honen ondoren, beste erabiltzaile batek homebrew channel bertsio bat argitaratu zuen. Hau bug horretaz baliatuz instalatu daiteke eta honek zuzenean sinatu gabeko kodea exekutatzeko gaitasuna ematen digu. Esan bezala, denbora kontua da kontsola honentzat kopiak kargatzeko aplikazioak, emulatzaileak etab. ikustea. Diotenez gainera, kontsolaren arrankean dago ahulgunea, eta hau ezin da software eguneraketa bidez konpondu, beraz Nintendo Switch-aren hardware berrikuspen bat ateratzen ez badute, ahulgunea erabiltzen jarraitzeko aukera egongo da.\nKontsola honen kontzeptu hibridoak gainera are erakargarriagoa egiten du kontsola horrelako hackerrentzat. Pentsa, kontsola honetan emulatzaileak, PC-rako jokuak etab erabili ahal izatea, askorentzat ametsa.\nPS4a ez da libratzen hackerren eskuetatik. Askoz zailagoa dirudi PS4aren segurtasuna apurtzea, baina ez da ezinezkoa. Nintendo Switcharekin gertatzen ez den bezala, PS4rako lortu duten exploita firmware konkretu baterako da, 4.05a konkretuki. Honek esan nahi du, kontsola eguneratuz gero ez daukagula kontsolaren barrutietara sarrerarik. Baina 4.05 bertsioan bagaude lortutako exploitarekin kontsola osorik atzitu liteke, beraz, emulatzaile, eta kopia piraten kargatzaileak ez dira urrun ibiliko.\nAzken bertsio-arte Webkit-ak, PS4ak dakarren internet nabigatzailearen motorrak, ahulgunea du hackeatua izateko, baina honen bidez ez omen da kontsolaren segurtasun osoa apurtzen, eta sinatu gabeko gauza batzuk exekutatu baldin badaitezke ere, ezin da dena atzitu.\nOrain arte, eta nik dakidala behintzat, inork ez du lortu Xbox One kontsolaren segurtasuna apurtzea. Beraz, momentuz, Xbox One da zutik dirauen kontsola bakarra hackerren “erasoen” aurrean. Hala ere, kontsolen historia ikusiz, momenturen batean, osorik ez bada ere, zerbait lortuko dute seguraski.\nIzatez, orain arteko kontsola ia denak dira pirateagarriak. Oso ezagunak izan ziren Playstation 1a. Esan ohi da bere arrakastaren zati handi bat hau izan zela. Oso entzuna izan zen bere garaian, eta arraroa zen pirateatu gabeko Playstationaz geratzea. Instalatzeko nahiko erraza zen txip baten bidez CD kopiak irakurtzen zituen PS1ak. Baina hau ez zen kasu famatu bakarra izan. Wii-arena ere oso entzuna izan zen. Hasieran, txip bidez lortu zuten pirateatzea DVD kopiak onartu zitzan. Gainera soldatze gabeko klipen bidez edozeinek jar zezakeen txipa. Baina failOverFlow hacker taldeak (Switch-a pirateatu duen talde bera) “Homebrew channel” instalatzeko metodoa argitaratu zuen, zeinaren bidez emulatzaileak, joko kargagailuak, Gamecube emulatzaile/kargagailuak, homebrew jokoak… erabil zitekeen. Horregatik esan ohi da Wii-a emulatzaileak erabiltzeko kontsola merke eta aproposa dela.\nAurreko belaunaldietako kontsolen segurtasuna nola saltatu izan den gainetik errepasatuz:\n8/16 biteko kontsolak (NES, SNES, Megadrive, Master System, Turbografx, Gameboy, GameGear, Gameboy Advance&hellip : Hauek denak kartutxoetan oinarritutako kontsolak dira. Hauentzat gaur egun existitzen dira SD txarteldun kartutxoak, bertan ROMak sartuz kontsolak irakurtzen dituenak. Marka ezagun bat everdrive-ak dira. Hauek Krikzz ezizenaz ezaguna den mutil ukraniar batek eginak dira. Kalitate handiko flashcartak. Gehiago jakin nahi izanez gero bere web orria bisita dezakezue: http://www.krikzz.com\nPS1: Esan bezala, txip bat instalatuz kontsolak CD kopiak irakurtzen ditu. Txip hau instalatzeko nahiko erraza da. Gaur egun ez da hain erraza topatzeko.\nNintendo 64: Kartutxoetan oinarrituta dagoenez honentzat ere flashcarta erabili beharra dago. Krikzzek badu honentzat ere bere kartutxoa.\nSega Saturn: Segaren kontsolarentzat txip bat badago segurtasuna saltatzeko, baina metodorik errazena beste bat da. 4MBko Action Replay (trukoentzako kodeak) kartutxoa modifikatuz zuzenean CD kopiak onartzen dituen metodo sinple bat da erabiliena.\nNeo Geo AES: Gaur egur, nik dakidala kartutxo bat ateratzekotan daude flashcart bat hain zuzen ere. Baina ez dakit asko berari buruz. Kontsola garestiarentzat flashcart garestia.\nPS2: Sonyren bigarren kontsolarentzat atera ziren txip ezberdinak, baina kasu honetan ere, metodorik errazen beste bat da. SWAP MAGIC izeneko CD/DVDekin CD/DVD aldaketa bat eginaz kontsolak CD kopiak orijinaltzat hartzen ditu. Bada beste metodo bat ere Free McBoot aplikazioa Memory Card-ean instalatuz erabilgarria.\nGameCube: Txip ezberdinak atera ziren. Nik Qoob Pro bat ipini nion nireari 5 soldatze punturekin eta honen bidez kopiak irakurtzeaz gain, txiparen memorian homebrew aplikazioak instalatu zitezkeen.\nDreamCast: Segaren azken kontsola izan zen DreamCast-aren kasuan, kontsolaren bi modelo atera ziren. Zaharrenean, ezer egin gabe zuzenean kopiak onartzen zituen kontsolak. Gaur egun kontsola erostekotan bazaudete, kontutan hartu ze bertsio ari zareten erosten, kopiekin jokatzea nahi baduzue.\nXbox Orijinala: Honentzat nik dakidala txip bat atera zen, eta honen bidez kopiak erabiltzeaz gain homebrewa ere erabili daiteke. Izatez oso ezaguna den CoinOp aplikazioaren bidez kontsola arcade makina bihurtu dezakegu.\nPs3: Firmware bertsio konkretu baterarte modu erraz batean CFW (Custom Firmware) bat ipini daiteke kontsolan, eta honen bidez nahi diren aplikazioak, baita joko kopia kargagailuak (Multiman ezaguna adibidez). Gainera, kontsola eguneratuta izanda ere, downgrade egiteko metodo fidagarri bat ere badago. Bestalde, ODE (Optical Disc Emulator) aparatuak ere badaude, baina hauek instalazio prozesu konplikatua dute eta ez daude edozeinen esku. Hardware/software azken berrikuspenetan ezin dira metodo hauek erabili (ez hain erraz behintzat).\nXbox 360: Bi ahulgune ezagun ditu kontsola honek. Alde batetik kontsolaren berrikuspen batzuetan RGH edo Jtag izeneko exploitak erabili daitezke. Baina nahi izanez gero DVD irakurgailuaren firmwarea partxeatu daiteke ere honek DVD kopiak onar ditzan.\nWii: Wiia metodo guztiekin pirateatua izan da: software bidez era oso erraz batean, txip bidez, ODE bidez… Gaur egun metodo errazena software bidez da, eta joko kopiak disko gogor batean gordeta izan daitezke gainera.\nWii U: Internet nabigatzailearen ahulgune batez baliatuz, webgune berezi bat bisitatuz joko kopiak eta homebrew-a exekutatu daitezke kontsolan. Gainera beste exploit bati esker, joko kopiak kontsolan orijinalak bezala instala daitezke. Gaur egun CFW-ak daude ere.\nPSP: Kontsola izugarri honentzat CFW ugari existitzen dira. Bere garaian “Despertar del cementerio” izeneko metodoaz hackeatzen zen. Honek kontsolaren bateria modifikatzen zuen Test edo zerbitzu moduan sartzeko eta honen bidez CFWa instalatu.\nNintendo DS/DS Lite/Dsi: Aski ezaguna egin zen kontsola honentzat atera zen R4 flashcarta. Honen ondoren kontaezinak diren klon eta bertsio ezberdinak atera ziren.\nNintendo 3DS: Hasieran Gateway izeneko flashcart-a zegoen soilik. Honek kontsolaren ahulgune bat baliatzen zuen joko kopiak martxan ipintzeko. Gaur egun flashcart ezberdinak daude, eta CFW-ak ere erabili daitezke.\nPSP Vita: Software bidez HEN (Homebrew Enabler) bat instalatu diezaiokegu era erraz batean, eta honen bidez joko kopiak kontsolan instalatu orijinalak balira bezala. Dakidanez, aldaketa hau ez da kontsola itzaltzean bertan geratzen beraz erabili nahi den aldi bakoitzean exploita exekutatu beharra dago.\nHelburua, azken asteotan kontsolen scene-an egondako aurrerakizunak aitzakiatzat harturik kontsola ezagunenen egoera zein zen ikustea zen. Hemen egindako errepasoa ez da sakona izan, bestela artikulua asko luzatuko litzateke eta. Hala ere internet informazioz beterik dago nahi duenarentzat.


Free birtual Krio teklatuaren diseinua online | Losderi.com\nTeklatu birtuala Krio online\nVirtual Krio teklatua online free\nZinta Krio zerbait behar baduzu, baina ordenagailua edo ordenagailu eramangarri English diseinua - teklatu birtuala Krio zure ordenagailuaren pantailan behar duzu. Oso erraza da erabiltzeko eta erosoa da. Gune bat zerbait ez duzula gustuko edo zerbait funtzionatzen ez badago edo ez da egia - mesedez iezaguzu. Oso garrantzitsua da guretzat da. Losderi.com erabiliz teklatu birtual Krio On, erabat dohainik eta online ahal u: • Idazteko gogoko Krio hizkuntza-line on; • mezuak bidaltzeko lagunak rechtstreeks gure gune batetik; • Google eta YouTube denak bat ere (leiho berri batean irekiko da) • itzulitako Google itzultzailea erabiliz denak bat ere (leiho berri batean irekiko da) • Egin post on Facebook eta Twitter-en tweet; • zure oharrak idazketa jarraitua geroago Save (Sartu zaitez); • deskargatu eta zure dokumentuak inprimatu.\nKrio teklatu birtual bat idazten - libre eta erraza da\nDenbora luzean zehar gune interface eta Krio teklatuaren diseinua zure erosotasunerako probatu dugu. Eta orain, zure konfidantza idazten erosotasuna-, gure Krio teklatuan online pantailan edo zure monitorea dugu. Lord u online standard Krio teklatua (QWERTY) teklatua eta Irudikapen zon erabil daiteke. Laster Krio teklatua gehitu egingo dugu alfabetoaren formularioa. It zinta letrak oso erraza da, itzuli, inprimatu eta gorde, Facebook eta Twitter-ekin lagunekin harremanetan mantentzeko. Eta edo ikastaroa - zer Google bilaketa eta YouTube bideo gabe Internet da? Ekintza guztiak egiten dira sintesi gure web orrian klik batean - saiatu da! Era berean, u zure inprimakien gorde daiteke, geroago etengabeko horiek arku dat (Facebook, Twitter edo Google erabiliz hasi behar duzu).\nNola lortu zure webean teklatu birtuala erabili Krio?\nU zure webgunean hil instalatu gure link, botoia, edo online birtual Krio teklatu osoa - honetarako kopiatu eta itsatsi kode hemen zure webgune edo blogean behar duzu. Idazten digu eta deskribatzeko zer falta da - behar duzu ezaugarri hil iradokizunak gustura gaude (xehetasun gehiago - hobeto) - duzuna egingo dugu!\nKrio English teklatuaren itzulpenak batetik online\nKrio teklatuan taped online testua itzultzeko, egin klik Translate eta barri batean ezagunena mundu osoan online itzultzaile zabalduko da Google-ek. Berez, itzulpenaren English Krio batetik, baina bere diskrezioa bakarra, beste edozein aukeratu ahal izango duzu.


"Hizkuntza gutxituak egin dezakeena ez dezala egin hizkuntza handiago batek" - Zumaia - Baleike.eus\n"Hizkuntza gutxituak egin dezakeena ez dezala egin hizkuntza handiago batek"\nBaleike 2013-03-19 09:09\nBelen Urangak itxi zuen aurtengo Euskara, bestela ez gara 2013ko hitzaldi zikloa Ekologia eta hizkuntza-ekologiaren arteko joan etorriak hitzaldiarekin. Interesa piztu zuen entzuleen artean, ideia berriak ekarri zituelako, eta orain artekoekin zerikusirik ez duen ikuspuntua eskaini zuelako.\nHaeckel biologo alemaniarrak erabili zuen lehenengoz termino hau XIX. mendean. Izaki bizidunen banaketa, ugaritasuna eta bizi baldintzak (ekosistema) biltzen zituen kontzeptuak, eta zientzia guztiak bezala deskriptiboa zen. Garapen azkarra izan zuen kontzeptuak eta ehun urteren buruan, ekologia ekologismo bilakatu zen. Hau da, zientzia deskribatzaile huts izatetik galerari erantzun beharra bere baitan jasotzera pasatu zen.\nGarai bertsuan, ekologiatik ekologismorako saltoa egin zenean, alegia, Hizkuntza-ekologiaz hitz egiten hasi zen Haugen hizkuntzalaria XX. mendearen amaiera aldera. Berak hitzez hitz hartu zituen ekologiaren funtsak hizkuntza-ekologiara ekartzeko eta hizkuntza bere testuinguruan, bere ekosisteman aztertzen hasi zen.\nPraktika ekologikoak inguruneak babesteko edo sustatzeko neurriak hartzen ditu. Giza garapen eredua kolokan jartzen du eta alternatibak proposatzen ditu. Horrek guztiak bakoitzarengan du eragina, behar orokorra norbanakoaren gainetik jartzen baita. Norbanakoaren praktikak mundu mailako testuinguruan du zentzua eta alderantziz.\nGaur egun, iraunkortasunaz hitz egiten denean hiru parametro hartzen dira kontuan; ekonomia, ingurumena eta giza garapena. Ikuspegi globala da, hirurak uztartuta hartzen dituena. Eta gizartearen garapen horretan, hain zuzen ere, dauka bere lekua kultura aniztasuna babestu beharrak. Tokian tokikoa babestu, homogeneizazioaren aurrean, aniztasunaren balioa, identitatearen balioa aldarrikatu.\nEkologismorako saltoan bi ideia nabarmentzen dira: alde batetik garrantzia handia hartzen du iraunkortasunaren ideiak, denboran irauteak, hurrengo belaunaldiari zer uzten zaion. Momentuko interesen gainetik ondorengo belaunaldia gailentzen da. Eta beste aldetik, norbanakoaren praktikak mundu mailako egitura izan dezakeela planteatzen da, hau da, norberaren jokabideak eragina duela mundu mailan eta alderantziz ere bai.\nZer da hizkuntza-ekologia? Zientzia bat da ekologia bezala, eta hizkuntza du aztergai, bi bidetatik batez ere; hizkuntza bere testuinguruan, bere ekosisteman, bere hiztun komunitatean, hurrengo belaunaldiari begira alde batetik, eta bestetik, hizkuntzak ukipen egoeran, hau da, hizkuntzen arteko harremanen bidetik. Zientzia denez, fenomenoak deskribatzen ditu, baina ez da nahikoa, hori hizkuntzalaritzak egin izan baitu lehendik ere. Hizkuntza-ekologiaren ekarpena balio etikoak gehitzea da:\n- Aniztasunaren balio unibertsala: gai honen inguruan eztabaidak egon diren arren, oro har onartuta dago berezko balio duela.\n- Berdintasunaren printzipioa: Egoera ezberdinean dauden hizkuntzak berdin tratatzea ez da berdintasuna, bidegabekeria da. Beraz, zilegi da hizkuntza gutxituen aldeko neurriak hartzea, ekitatea lortu behar da. Horrek guztiak hizkuntza hegemonikoetako hiztunei ere eragiten die, ekologiak bezala. Ideia hau oso garrantzitsua dela esan eta asko azpimarratu zuen Belenek.\nHala ere, deskripzioan ezin gara gelditu, ekin egin behar da, eta horretan asko dugu ikasteko ekologismotik. Orain artean ere ekin izan da, Belenek ez dio orain arteko soziolinguistikari baliorik kentzen, baina hizkuntza-ekologiak beste balio erantsi bat ematen dio, mundu mailan, hizkuntza gutxituen komunitatean eta norbanakoen mailan eragiteko.\nZer da ekosistema hizkuntzaren kasuan? Hau da, zein elementu dira, denak bilduta, hizkuntzak irautea eragiten dutenak?\n- Babes ofiziala: oso garrantzitsua da baina ez du politikatik bakarrik ikusten babes ofizial hori, baita ere hedabide, hizkuntza, industria…\n- Estatusa; Hemen ere politikak baino gizarteak berak hizkuntzari ematen dion estatusari buruz ari da, esparru ekonomikoan, prestigio mailan…\n- Demografia: Hiztun kopurua bai, baina batez ere kopuru hori non kokatzen den, zein eremu geografikotan, immigranteak edo emigranteak dauden…\nHoriek guztiek osatzen dute gutxienik hizkuntzaren ekosistema, faktore horien baturak ekosistema bat irudikatuko du Euskal Herri mailan; baina maila mikroagora jaisten bagara beste baldintza batzuetan dauden ekosistemak aurkituko ditugu: herri euskaldunetan, hain euskaldunak ez diren eskualdeetan…\nBelenen arabera, bioaniztasunaren galeraren inguruan gizartean dagoen sentsibilizazioa handia da, hizkuntzen galeraren aurrean dagoena aldiz, hutsa. Hizkuntzak inoiz baino azkarrago ari dira galtzen, aditu batzuen arabera XXI. mendean gaur egungo hizkuntzen %90 ere galduko dira. Bioaniztasuna galtzea larria da, eta aldiz kultura eta hizkuntza galtzea ez? Nola liteke hori?\nBelenek Mikel Zalbide aipatu zuen, hark esaten omen du galdera egokiak egitea funtsezkoa dela eta galdera egoki bat izan litekeela: “Zein neurrik ziurtatzen du ongien ahuldutako hizkuntzaren belaunez belauneko transmisioa?\nHor berriro ageri da hurrengo belaunaldiari euskara uztearen garrantzia, belaunez belaun transmititu izan baita orain arte. Hala ere, gaur egun badira beste modu batzuk ere hori lortzeko, transmisio horizontala esaterako, sozializazioaren bidezko transmisioa, eskolaren bidezkoa… Euskara etxetik jaso ez dutenak asko dira eta, gaur egun.\nHori horrela izanda, eragiterako orduan badira printzipio garrantzitsu batzuk kontuan hartu beharrekoak; aurrez aipatutako aniztasunaren balio unibertsalaz eta berdintasunaren printzipioaz gain, Belenek garrantzia handia ematen dio subsidiaritate printzipioari; alegia, hizkuntza gutxituak egin dezakeena ez dezala egin kanpoko hizkuntza batek edo hizkuntza handiago batek. Eta horrekin batera gizarte erantzukizunaren kontzeptua aipatzen du, beren ustez bada garaia erakunde pribatuak ere jabetu daitezen beraiek ere badutela erantzukizuna gizarte mailan eta zentzu horretan eragiten has daitezen.\nHizkuntza-ekologiaren aplikagarritasunari begiratuta, hiru arlotan ikusten du garbi-garbi:\n- Herri Administrazioan: hizkuntzen plangintza egiterako orduan, bai lurralde osoan baina baita herriz herriko plangintzetan ere.\n- Gizarte eragileen artean: kultura, hezkuntza…\n- Norbanakoaren ikuspegitik: Bakoitzak aztertu dezala bere ibilbide linguistikoa, zenbat hizkuntza erabiltzen ditugu eta zein da bakoitzari ematen diogun funtzioa (subsidiaritate printzipioarekin lotuta).\nBukaerara iritsita hitzaldia biribiltzeko, beretzat azpimarragarrienak ziren ideiak laburbildu zituen:\n- Iraunkortasuna: hurrengo belaunaldiei utzi behar zaie guk daukaguna.\n- Aniztasunaren balio unibertsala; ideia hau zabaldu eta garatu behar da.\n- Berdintasunaren printzipioa; oso sendoa neurriak hartu ahal izateko.\n- Ekologiaren diskurtsoaren aprobetxamendua.\n- Subsidiaritate printzipioa; oso eraginkorra gauzak aldatzeko.\n- Militantzia eta ekintzailetasuna.\n- Norbanakoaren portaeran mundu mailan eragina duela jabetzea.\nOrain arte egindako guztiak gutxietsi gabe, Belenen iritziz aurrerantzean hizkuntza-ekologiak balio erantsi bat eta printzipio aprobetxagarri asko ekarri liezaioke hemendik aurrerako hizkuntza plangintzari. Izan ere, bakoitzak arrazoi eta motibazio diferenteak izan litzake euskara ikasteko, baina denon artean euskara hurrengo belaunaldiei pasatzea lortu behar dugu.


Auzoetan dinamizazioa eta partaidetza soziala sustatzen laguntzen duten proiektuak garatzeko auzo elkarteei zuzenduriko laguntzak. Helburutzat izanik partaidetza dinamizatzea, gizarte-kohesioa suspertzea, gizalegezko jokabideak bultzatzea, integrazioa aldeztea eta auzoko herritarren bizi-kalitatea hobetzea.\nDeialdi honen laburpena ALHAOn argitaratzen den egunaren biharamunetik kontatzen hasita, (ALHAO 6 zk., 2020ko urtarrilaren 17a).\n2020. urtea: otsailaren 28ra arte.\n2020an auzoetan dinamizazio eta partaidetza sozialean laguntzen duten proiektuetarako auzo-elkarteentzako laguntzak arautuko dituzten berariazko oinarriak\nErregistro elektronikoaren bidez. Egoitza elektronikoan jarduteko betebeharrak:\nEransten diren agiriek ezingo dute izan 10MBetik gorakoak\nFitxategiaren izenak 64 karaktere baino gutxiago eduki behar izango ditu.\nErakunde onuradunek egindako gastua justifikatzen duen kontua aurkeztu beharko dute 2021eko urtarrilaren 31 baino lehen, 2020. urterako Gasteizko Udalaren dirulaguntzetarako deialdia arautzeko oinarri orokorrak jarraituz.\nElkarte eta federazioak eskatu ahal dute deialdi honi buruzko informazio eta aholkua Herritarren Parte-hartzearen Zerbitzuan.


Txinako Kirol Tablet PC iragazgaitza poltsa fabrikatzaileak eta fabrika - Yiduo\nHasiera > Produktuak > Poltsa Iragazgaitza > Kirol Poltsa Iragazgaitza > Kirol Tablet PC Poltsa Iragazgaitza\nHamar urte baino gehiago daramatzagu plastikozko poltsak ekoizten espezializatuta. Gure Sports Tablet PC Waterproof Poltsek ospe ona dute merkatuan eta Europa Amerikako Koreako Japoniako Errusia eta beste leku batzuetara saldu dira. Zure epe luzerako bazkide izatea espero dugu Txinan.\nKirol Tablet PC mota hau PVC materialarekin egina zegoen. Iragazgaitza egiteko funtzio ona du. Iragazgaitza duen funtzioa dela eta, oso egokia da udan jolastu edo udan ur mugimenduarekin bat egin nahi dutenentzat. Tableta-ordenagailu mota asko eduki ditzake.\nUrdina, Beltza, Horia, Berdea edo pertsonalizatu daiteke\nSports Tablet PC Waterproof Poltsak lau zigilu ditu, beraz, ura ez da poltsan sartuko. Lantegiekin dago, jendeak lepoan zintzilikatu dezake uretan ibiltzen edo txalupa egiten ari direnean.\nBelkleak askatasunez eta eslinga leunarekin desmuntatu daitezke, Sports Tablet PC Waterproof Poltsa erraza da jendea bidaiatzen ari denean edo motxila ibilaldi batera doanean.\nSports Tablet PCWaterproof Poltsaren ukipen-pantaila kalitate oneko pvc materialez egina dago. Ukipen sentikorrak pantailaren ukipen-esperientzia ona eskaintzen dizu.\nSports Tablet PC Waterproof Poltsaren alboetan puntu erliebeak daude, askoz txukunagoa eta dotoreagoa dena.\nSports Tablet PC Waterproof Poltsa entregatzeko epea: 15-30 egun, kantitatearen eta beste baldintza pertsonalizatu batzuen araberakoa da.\nHot Tags: Kirol Tablet PC Poltsa Iragazgaitza, Txina, Fabrikatzaileak, Fabrika, Handizkakoa, Pertsonalizatua, Stocka, Kalitatea, Doako Lagina, Iraunkorra, Merkea, Erosi Deskontua, Aurrekontua, Azken Salmenta, Berriena, Dotorea\nPVC Kirol Poltsa Iragazgaitza


HISTORIA: 1. errekuperazioa maiatzean | Batxilergo2ko HISTORIA eta ENPRESA\nHISTORIA: 1. errekuperazioa maiatzean\nPosted on 21 maiatza, 2009 by koroirastorza\nKaixo, jente! Hasi dira galderak…\nOihanek galdetzen du:\nnik la granjako altxamendue zegatik gertau zan eztet oso ondo ulertzen egie\nI. Gerra Karlista garaian eman zen. Maria Kristina liberalekin zegoen, absolutistek ez ziotelako kasu handirik egiten eta gerra galduko ote zuen beldur zen. Liberalek konstituzioa eskatzen zioten, baina bera ez zien kasurik egin. La Granjako Sarjentuen altxamenduaren ondoren, 1812ko konstituzioa jarri beharrean izan zen. Egun gutxi batzutan iraun zuen, berehala 1837ko konstituzioa egiten hasi baitziren!\nUlertu ote duzu orain? Bestela, galdetu, e?\nIzak galdetzen du:\nlo de hamarkada doilorra, san luisen ehun mila semeena, iraultza loriatsua, amadeo sartuko daaa?\nta desamortizaziona nun daaau??\nBa bai, sartuko da.\nHamarkada Doilorra, Hirurteko Liberalaren ondoren dator.\nSan Luisen Ehun Mila Semeak Hirurteko Liberalari bukaera ematera etorri ziren frantses tropak dira. Baita lortu ere. Ondoren Hamarkada Doilorra dator.\nAmadeo Saboiakoa Isabel bidali ondoren jarri zuten erregea da. 1868an Seiurteko Demokratikoa hasi zen eta lehenengoz Amadeo egon bazen ere, bukaeran I. Errepublika izan zen. Seiurtekoaren ondoren, Alfontso XII.a etorri zen, Isabelen semea.\nDesamortizazioak garrantzi handia izan zuten. Esku hilak, Eliza, Udalak eta abar desjabetu eta lurrak saldu egiten zituzten. Jabe gehiago izateko zela esan ohi zen, baina Mendizabalen Desamortizazioan ateratako etekinak I. Gerra Karlista irabazteko erabili ziren eta Madozenak, berriz, burdinbidea egiteko.\nEta nik zera eransten dut: Oso galdera inportanteak izan dira egin dizkidazuen horiek, baina "hundido", oraingoz, ez. "Tokado", bai. Je, je…\nBeno, jente! 21:00ak aldera begiratuko dut berriro, e?\n← HISTORIA: Ohikoak-2+3. errekuperazioak maiatzean\nHISTORIA: 2+3 errekuperazioak maiatzean →


EUSKAL GAZTERIA AURRERA! | Zuialde Herri Informazioa\nPosted: 2013/04/12 in Gazte borroka\nJende andana izan da ‘Aske gunean’ Donostiako gaztee zigortuei babesa adierazten\nEkaitz de Ibero gaztearen atxiloketari aurre egin eta ‘Aske guneko’ egitarauarekin jarraitzen dute Donostiako gazteek.\nGoizean goiz hiru zutabeak osatu eta Bulebarrean izan dira gazte zigortua.\nJende andana bildu da egunean zehar, eta hainbat ekitaldi burutu dituzte.\nIluntzean haien etxeetaraino lagundu dituzte berriro.\nGoizean goiz ohikoak bilakatzen ari diren hiru zutabeak osatu dituzte Estatu espainiarreko Auzitegi Gorenak zigortutako zortzi gazteei Bulebarrean kokatuta dagoen ‘Aske gunera’ laguntzeko.\nZutabe bat Hernanitik atera da eta autobusean egin dute Donostia arteko bidea. Bestea Grosetik abiatu da, eta Alde Zaharrean bi gazte jaso ostean, Bulebarrera irtsi da. Azken zutabeak, aldiz, Amaratik egin du bidaia.\nEkaitz de Ibero gaztearen atxiloketari aurre egin eta aldez aurretik prestatua zuten egitaraua jarraitzeari ekin diote gazteek. Hala, serigrafia tailerra egin dute, haren ostean Donostiako gazte zigortuen aldeko kamisetak egiteko.\n12.30etan kontzertua eskaini du Txemak, 16.00etan ‘Tximeletak, etengabeko metamorfosia’ dokumentalaren emanaldia izan da Skakeitan eta Hesianen kontzertu akustikoek itxi dute gaurko prestatu duten egitaraua.\n19.30ean elkarretaratzea abiatu da eta, hura amaituta, berriz zutabeetan, etxerako bidea hartu dute.\nEGOERARI AURRE EGITEKO!


150. Urteurrena | Uribarren Abaroa eus\nInicio 150. Urteurrena\n150. URTEURRENERAKO ESLOGANA\nUribarren Abaroa Fundazioa irabazi asmorik gabeko erakundea da, 1869. urtean eratua. Sortu zenetik, Fundazioaren lana beharra dutenak edota gaixoak zaintzea izan da, hasiera batean ospitalea (Abaroa ospitalea) eta babes-etxea (San Joseko Uribarren umezurztegia) baitzen.\nDenboraren poderioz, gizartearen behar eta eskaeretara moldatzen joan zen, eta 1978an Egoitza bihurtu zen, mendekotasun arriskuan dauden hirugarren adineko pertsonei arreta emateko; 2007. urtean, Eguneko zentroa jarri zen martxan.\nDatorren urtean, 2019an, gure 150. urteurrena ospatuko dugu, eta, horregatik, iragarri nahi dugu, aldez aurretik, gure Fundazioaren espiritua eta balioak barne hartzen dituen ESLOGAN bat aurkitzeko lehiaketa, ospakizun hori dela medio, datorren urtean garatuko ditugun jarduera ezberdinetarako.\nGAIA: Uribarren Abaroa Fundazioaren espiritua eta balioak.\nADOSTUTAKO EPEA: 2018ko abenduaren 21era arte.\nEPAIMAHAIAREN ERABAKIA: 2019ko otsaileko lehen astea.\nAURKEZTEKO MODUA: aurkezpena e-mail bitartez (administracion@uribarren.es) egingo da, ondorengo datuak erantsiz: izena, abizenak, telefonoa eta harremanetarako posta elektronikoa.\nI. pintura LEHIAKETA\nURIBARREN ABAROA FUNDAZIOA\n(2019ko maiatzaren 11, larunbata)\nKategoria: Pintura lehiaketa\nAntolatzailea: Lekeitioko Uribarren Abaroa Fundazioa\nGaia: Uribarren Abaroa Fundazioaren (egoitza, eguneko zentroa, zoo txikia eta lorategi botanikoa) 150. urteurrena\nSaria: Kategoriaren arabera\nLanak aurkezteko epea: 2019/01/02tik 2019/04/30era\nLekua: Uribarren Abaroa Fundazioa, Lekeitio\nLanen erakusketa, epaimahaiaren erabakia eta sari-banaketa: 2019ko maiatzaren 11\n1.- Edozein pertsona fisikok hartu dezake parte lehiaketa honetan, nazionalitatea edozein dela ere.\n2.- Parte-hartzaile bakoitzak obra original eta argitaratu gabe bakarra aurkeztu dezake, aurrez inolako saririk jaso gabekoa, eta argitalpenari dagokion konpromisorik ez duena. Gaia Uribarren Abaroa Fundazioaren (egoitza, eguneko zentroa, zoo txikia eta lorategi botanikoa) 150. urteurrenarekin lotuta egongo da.\n3.- Kategoria eta sari hauek ezarri dira:\na. Eskola-maila (8tik 16 urtera). 1.saria: TABLETA bat. 2. saria: eBOOK bat. 3. saria: pintura materiala.\nb. Uribarren Abaroa Fundazioko erabiltzaileak. Saria: material artistikoa.\nc. Publiko orokorra 1. saria: 600 € 2. saria: 300 € 3. saria: 150 €\n4.- Erabiliko den teknika piktorikoa aukerakoa izango da, eta nahi den prozedura, teknika edo materiala erabili ahal izango da, material galkorrak edo erakusteko egokiak ez direnak izan ezik. Ez dira onartuko teknika digitalekin egindako lanak, eta teknika mistoa erabiliz gero, adierazi egin beharko da zein material erabili den.\n5.- 3. kategorian (publiko orokorra), obrak euskarri honetan aurkeztu behar dira: mihisea bastidore gainean. Gainerako kategorietan, edozein euskarri erabil daiteke.\n6.- 3. kategorian (publiko orokorra), obrak gutxienez 73 x 60 cm (20F) izan behar dute, eta gehienez 130 x 97 cm (60F). Gainerako kategorietan, edozein neurri izan dezakete.\n7.- Obrak lekura bertara eraman daitezke, edo posta arruntez edo mezularitza bidez bidali. Atzealdean sinatu behar dira. Gutun-azal bat ere helarazi beharko da, eta datu hauen berri eman beharko da: izen-abizenak, NAN (adinez nagusi izanez gero), telefonoa, helbidea, e-maila eta lanaren izena.\n8.- Lanak aurkezteko epea 2019ko urtarrilaren 2tik 2019ko apirilaren 30era izango da. Astelehenetik ostiralera, 10:00etatik 19:00etara, helbide honetan:\nUribarren Abaroa Fundazioa. Iñigo Artieta etorbidea 2. 48280 Lekeitio, Bizkaia.\nHelbide elektronikoa: esarboa@yahoo.es\n9.- Hauek izango dira epaimahaikideak: Mertxe Arrizubieta (Lekeitioko Udaleko kultura zinegotzia), Esther Arrieta (Arte Ederretan lizentziaduna) eta Lekeitoko “Arragua” kultur elkarteko kide bat.\n10.- Epai ofiziala 2019ko maiatzaren 11n emango da.\n11.- Sariak esleitu gabe gera daitezke, epaimahaiak hala erabakiz gero.\n12.- Lan sarituak Uribarren Abaroa Fundazioaren jabetzakoak izango dira. Fundazioak horiek edozein hedabide edo argitalpenetan erreproduzitzeko, argitaratzeko eta erakusteko eskubidea gordetzen du, denbora eta leku mugarik gabe, betiere, lanaren egilea aipatuta.\n13.- Sariak eman ondoren, hautatu ez diren lanak jaso ahal izango dituzte egileek edo haiek ordezkatzen dituzten pertsona fisikoek, hilabeteko epean, saria ematen denetik hasita. Epe hori amaitu ondoren, Uribarren Abaroa Fundazioak gorde edo/eta suntsitu egingo ditu.\n14.- Lehiaketan parte hartzeak oinarri hauek eta epaimahaiaren irizpidea onartzea dakar. Epaimahaia burujabea izango da oinarri hauetan aurreikusi gabeko edozein ezusteko ebazteko, eta hartutako erabakiak apelaezinak izango dira.\n15.- Uribarren Abaroa Fundazioak bermatzen du emandako datuak egoki erabiliko dituela, Izaera Pertsonaleko Datuak Babesteari buruzko 15/1999 Lege Organikoak ezarritakoaren arabera.